RTS :: Serena ponovo nije uspela, Azarenka i Osaka u finalu Ju-Es opena\nTenis Serena ponovo nije uspela, Azarenka i Osaka u finalu Ju-Es opena\npetak, 11. sep 2020, 07:02 -> 07:38\nBelourskinja Viktorija Azarenka i Naomi Osaka iz Japana boriće se za titulu na ovogodišnjem Ju-Es openu. Azarenka je u velikom derbiju savladala Amerikanku Serenu Vilijams posle preokreta, dok je Osaka, takođe u tri seta, opravdala ulogu favoritkinje protiv Dženifer Brejdi.\nPrvi put posle sedam godina Beloruskinja će igrati u finalu nekog grend slema, tada je na istom mestu izgubila od Serene, ali je sada nastavila sa sjajnim partijama.\nSa druge strane, mlađa od sestara Vilijams ponovo nije uspela – od povratka na teren posle trudnoće i embolije pluća nije osvojila niti jedan pehar na najvećim turnirima i još je na 23 GS titule, jednom manje od legendarne Margaret Kort.\nVika je upisala 11. uzastopni trijumf, prvi nad Serenom od 2016. iako se nije činilo tako posle prvih pola sata.\nŠestostruka šampionka u "velikoj jabuci" protutnjala je kroz prvi set izgubivši samo jedan, ali Azarenka nije odustajala.\nOd 2:2 u drugom setu napravila je seriju od 7:1 u gemovima, tokom iste je izjednačila u setovima i povela u trećem. Stečenu prednost je uspela da zadrži i ostvari jednu od najvećih pobeda u novoj fazi karijere 1:6, 6:3, 6:3.\nOna će se u finalu sastati sa Osakom, koja je rezultatom 7:6 (7-1), 3:6, 6:3 pobedila najveće iznenađenje ovogodišnjeg turnira Dženifer Brejdi.\nJapanka je pre dve sezone šokirala upravo Serenu za svoj prvi grend slem trofej, a sada je u mnogo drugačijoj situaciji, pošto je jedna od najglasnijih sportista u vezi sa situacijom u Sjedinjenim Američkim Državama.\nNova uloga očigledno joj prija, pošto igra sjajno, što je pokazala u polufinalu – u prvom setu je bila mnogo koncentrisanija u taj-brejku, dok se nakon izgubljenog drugog, sabrala i jednim brejkom u trećem rešila pitanje pobednika.\nAzarenka i Osaka igraće četvrti međusobni meč, a trenutno Naomi vodi 2-1 u pobedama, ali je poslednji "dobila" Beloruskinja.\nU zvaničnoj statistici on nije zaveden jer je pre dve nedelje trebalo da igraju finale Sinsinatija na istom mestu, ali je Osaka odustala pre meča zbog lakše povrede.\nFinale u ženskoj konkurenciji na programu je u subotu uveče od 22.00 po srednjoevropskom vremenu.\nJu-Es open igra se za nagradni fond od 53.402.000 dolara.


[PREMIUM] Domaćin u jako lošoj formi, danas bez 7 igrača - Sportske novosti\nNaslovna Fudbal Bet Info Fudbal Domaćin u jako lošoj formi, danas bez 7 igrača\n[PREMIUM] Domaćin u jako lošoj formi, danas bez 7 igrača\nU jednom od mnoštva mečeva od 20 časova koji se igraju u Francuskoj i Holandiji će se sastati i današnji rivali. Domaćin igra u lošoj formi i ima problema sa izostacima, pa se gost nada da će upisati novu pobedu i tako još više napredovati na ligaškoj tabeli.\nNajava meča: Večeras će se u terminu od 20 časova u okviru holandske druge lige, sastati ekipe Helmonda i Jong PSV.\nHelmond: je na 19. mestu na tabeli sa 14 osvojena boda od kojih je 9 osvojio kao Ima prosek golova od 2.9 po meču kao domaćin, ali uglavnom su lopte završavale u njegovoj mreži. Danas neće moći da računa na 7 igrača među njima su nalaze: dva odbrambena igrača: M. Verkoelen koji je suspendovan, kao ni na standardnog desnog beka iz Kurikaa – M. Felunda, vezni igrači J. Van Der Gaag (20/1), B. Brusselers (16/1) i O. Valenas koji je zbog povrede napustio teren u prošlom kolu. Iz napada će pored mladog F. Zeldenrusta meč propustiti i R. Sprangers sa Haitija (21/3).\nJong PSV: se nalazi na 5. mestu na tabeli sa 44 osvojena boda. Njegovi mečevi su najefikasniji, a kao gost je na proseku od 4.6 gola po meču.\nMišljenje urednika: Holandska druga liga je popularna za igru zbog činjenice da na njenim mečevima viđemo puno golova. Gost igra veoma efikasno, a danas će za rivala imati tim koji ima problema ne samo u formi već i u pogledu izostanaka. Na vama je na osnovu datih informacija da izaberete adekvatan tip. Dobar izbor je igra gost daje 2 ili više golova na meču – G2+ @1.50 / MaxBet\nPrethodni tekst[PREMIUM] Gost danas bez 8 igrača, ide na megdan domaćinu, koji je u usponu forme\nSledeći tekst[PREMIUM] Domaćin jeste favorit, ali ovako oslabljen teško može do dobrog rezultata!


Sistem ne odgovara na potrebe dece sa smetnjama u razvoju | 013 info\nOdržan okrugli sto na temu inkluzije u oblasti obrazovanja\nSistem ne odgovara na potrebe dece sa smetnjama u razvoju\nPančevo, Uto, 22/12/2015 - 13:18\nU okviru projekta koji realizuje Inicijativa za prava osoba sa mentalnim invaliditetom MDRI-S, uz podršku Evropske unije i Fondacije za otvoreno društvo, u partnerstvu sa Inicijativom za inkluziju „VelikiMali” i Poverenikom za zaštitu ravnopravnosti, u ponedeljak, 21. decembra u Gradskoj upravi grada Pančeva održan je okrugli sto na temu obrazovanja dece sa smetnjama u razvoju koja žive u ustanovama socijalne zaštite. Realizaciju okruglog stola u Pančevu organizaciono je podržao Savet za rodnu ravnopravnost Skupštine grada Pančeva. Na skupu su učestvovale Biljana Janjić, koordinatorka projekta, Valentina Zavišić, iz Inicijative za inkluziju „VelikiMali”, Dragana Malidžan Vinkić, saradnica za inkluzivno obrazovanje u Grupi za socijalnu inkluziju Ministarstva prosvete, nauke i tehnološkog razvoja i Kosana Beker, zamenica poverenice za zaštitu ravnopravnosti.\nPrisutnima, među kojima su bili predstavnici Gradskog veća, članovi udruženja osoba sa invaliditetom i udruženja učitelja iz Pančeva, najpre se obratila Biljana Janjić, iz Inicijative MDRI-S, koja je predstavila rezultate istraživanja „Obrazovanje kao preduslov ravnopravnosti i života u zajednici“. Ono je obuhvatilo četiri rezidencijalne ustanove u kojima su smeštena deca sa smetnjama u razvoju, dve male domske zajednice, šest škola za obrazovanje mališana sa invaliditetom, a održano je i pet fokus grupa sa zaposlenima u osnovnim školama (jedna i u Pančevu). Rezultati su pokazali da samo 30 odsto dece smeštene u domovima pohađa školu i da odluku o tome da li će se oni obrazovati u pojedinim slučajevima donose direktori takvih centara, što nije u skladu sa Ustavom.\n„Zakon je jasan i predviđa da svako dete mora ići u školu, a na nama je da pronađemo način kako to da sprovedemo. Ogromne su razlike između ustanova, tako u jednoj od njih čak 80 odsto dece ide u školu, dok je u ostalim domovima taj procenat veoma nizak-18 i 25 odsto“, rekla je Biljana Janjić.\nOna je napomenula da je istraživanje pokazalo da postoje i organizacioni problemi kada je obrazovanje dece sa smetnjama u razvoju u pitanju, da nedostaje podrška lokalnih samouprava i da su pedagoški asistenati preko potrebni. Napomenula je da trenutno sistem i praksa ne odgovaraju na potrebe dece sa smetnjama u razvoju.\nPre petnaest godina gotovo je bilo nemoguće upisati dete sa invaliditetom u školu. Danas je prema mišljenju Valentine Zavišić, iz Inicijative „VelikiMali“, napravljen pomak u tom pogledu, ali današnji izazov je da mališani ostanu u sistemu obrazovanja i da napreduju.\nGrupa za socijalnu inkluziju Ministarstva prosvete, nauke i tehnološkog razvoja počela je da radi pre tri meseca, sa ciljem da obezbedi primenu propisa u inkluzivnom obrazovanju, unapredi rani razvoj kod dece, kao i kompetencije zaposlenih u obrazovnim ustanovama. Dragana Malidžan Vinkić, saradnica u toj grupi, najavila je da se sledeće godine očekuje izrada Pravilnika o pedagoškoj asistenciji i unapređivanje ostalih propisa iz oblasti inkluzivnog obrazovanja. Dodala je da je obuka za pedagoške asistente (koji su Pančevu preko potrebni) jako skupa za našu zemlju, te da će se na tome tek raditi.\nPrema izveštaju Poverenika za zaštitu ravnopravnosti u oblasti obrazovanja najviše su diskriminisani Romi i deca sa invaliditetom. Kosana Beker, zamenica poverenice za zaštitu ravnopravnosti naglasila je da se tom nezavisnom telu, koje ima nadležnost da reaguje u slučaju diskriminacije, retko obraćaju roditelji dece koje su smeštena u institucijama.\n„То je pokazatelj da je njima i svim drugim roditeljima dece sa smetnjama u razvoju onemogućen pristup pravima i informacijama. Smatram da kao društvo treba da doprinesemo da se određenim ranjivim grupama da šansa i da se nađe način da im se pomogne”, zaključila je Kosana Beker.\nSrbija spada u jednu od država sa najnižom stopom dece koja su institucionalizovana, a trenutno je 900 mališana smešteno u domove. Kako su naglasile učesnice skupa, iako je postignut veliki uspeh u izmeštanju ove dece u hraniteljeske porodice i dalje postoji potreba da se broj smeštaja poveća jer su institucije za ove mališane nestimalutivno okruženje, a mogu biti i opasne za razvoj deteta.


Turska vojska opkolila sirijski grad Afrin\n► Turska vojska opkolila sirijski grad Afrin\nTurske snage su opkolile grad Afrin, uporište kurdske milicije na severozapadu Sirije, saopštila je danas turska vojska.\n"U okviru naših operacija grad Afrin opkoljen je od juče, 12. marta 2018. godine", navodi se u saopštenju turske vojske koje prenosi državna novinska agencija Anadolija.\nVojska je zauzela "kritične tačke" grada, dodaje se u saopštenju ali se ne daju dodatni detalji.\nHiljade ljudi počelo je juče da beži iz Afrina kako su se turske snage približavale gradu, i uputili su se prema obližnjim oblastima pod kontrolom sirijske vlade.\nGrad Afrin je glavna meta ofanzive koju je Turska počela 20. januara protiv kurdske milicije i njihovih Jedinica za zaštitu naroda (YPG). SAD podržavaju kurdske milicije u Siriji ali Turska ih smatra teroristima, kao produženu ruku kurdskih pobunjenika koji se bore u Turskoj.


Naslovna » Porodica » Porodični informator » Gradski centar za socijalni rad Beograd\n011 2650 093, 011 2650 329, 011 2650 542\nGradski centar za socijalni rad u Beogradu je ustanova od poverenja koja pruža pomoć i podršku (pravnu, socijalnu, materijalnu, psihološko-savetodavnu, medijacijsku i psihoterapijsku) porodicama i pojedincima u prevazilaženju i rešavanju problema.\nSvako od nas, u nekom periodu života, može imati potrebu za uslugama centra za socijalni rad. Stručni radnici Centra za socijalni rad – socijalni radnici, psiholozi, pedagozi, pravnici, sociolozi i andragozi – imaju zakonsku obavezu da izađu u susret građanima kojima je potrebna pomoć i podrška: deci i omladini, osobama sa posebnim potrebama, osobama sa psihološkim problemima, osobama sa problemima u porodičnim odnosima i nasiljem u porodici, osobama koje imaju probleme zbog siromaštva i starim osobama kojima je neophodna pomoć.\nPrincipi rada i institucije sa kojima Centar sarađuje\nU rešavanju najrazličitijih životnih problema, naši stručni radnici polaze od neophodnosti poštovanja osnovnih ljudskih prava, kao i specifičnih potreba koje ima svaka porodica i pojedinac. U svom radu, GCSR sarađuje sa drugim državnim institucijama (sudovima, MUP-om, školama, zdravstvenim ustanovama i dr.), kao i nevladinim i humanitarnim organizacijama.\nUkoliko imate neki problem, obratite se Vašem\nopštinskom centru za socijalni rad ,\npo mestu prebivališta koje je upisano u Vašoj ličnoj karti.\nbeograd Gradski centar za socijalni rad socijalno 2010-02-12\nPrethodni: Gradski centar za socijalni rad Barajevo\nSledeći: Gradski centar za fizičku kulturu – Savski Venac – Beograd


MIRA KNEŽEVIĆ DONELA MEDALJU IZ HANIOTIJA - LAJKOVAC NA DLANU\nMIRA KNEŽEVIĆ DONELA MEDALJU IZ HANIOTIJA\nOct 3, 2019 Snežana Bilić\nMira Knežević, pravnik u lajkovačkom JP “Gradska čistoća”, osvojila je drugo mesto u pojedinačnom plivanju slobodnim stilom na 25 metara na Internacionalnim radničkim sportskim igrama održanim u Haniotiju.\nEkipa lajkovačkog komunalnog bila je mala, imala je svega pet članova, ali je sportski duh prevladao i dostojno su se takmičili u svim discioplinama.. Radnici i sportisti, imali su priliku, i u ženskoj i u muškoj konkurenciji, da se takmiče u po desetak sportskih disciplina, i ekipno i pojedinačno: odbojci, fudbalu, plivanju, pikadu, nadvlačenju konopca…\nIz Grčke se u Lajkovac jedino Mira Knežević vratila sa medaljom i diplomom za osvojeno drugo mesto. S obzirom da Mira ima 55 godina, a da je prvo mesto osvojila dvadesetogodišnja devojka, sportistkinja iz Lazarevca, to dodatno čini njen uspeh zanimljivijim.\nSvoj rezultat na ovom takmičenju skromno objašnjava činjenicom, da pripada generaciji koja je sa velikim zadovoljstvom odrastala na Kolubari i da je ovo stoga logičan sled.\nMirine koleginice su oduševljene učešćem na radničkim sportskim igrama i uspehom svoje koleginice.\nPOČINJE OBNOVA 11 ŽELEZNIČKIH STANICA


Lovefest: Nezapamćeno interesovanje do sada, nastupiće kralj Ibice di-džej Marco Carola | Novinska agencija Beta\nSCENA | 22.07.2019 21:35 > 22.07 21:57\nJoš deset dana ostalo je do početka Heineken Lovefesta, jednog od najvećih muzičkih festivala u regionu koji će trajati od 1. do 3. avgusta u Vrnjačkoj Banji, a organizatori su danas naveli da je interesovanje do sada nezapamćeno. Ove godine će na pet muzičkih bina nastupiti najveća svetska imena medju kojima su "kralj Ibice" di-džej Marco Carola, zatim Jamie Jones, Joseph Capriati, Richie Hawtin, The Martinez Brothers, kao i regionalne muzičke zvezde Bajaga i Instruktori, Dubioza Kolektiv, Senidah, Sara Jo i drugi.\nKako se navodi u saopštenju, organizatori su istakli da svetski vodeći sajt za rezervaciju smeštaja Booking.com beleži više od 80 odsto popunjenosti kapaciteta Vrnjačke Banje.\n"Većina banjskih hotela, kao i prethodne godine, rasprodala je svoje smeštajne kapacitete nedeljama unapred, a uoči Lovefesta u centru Vrnjačke Banje otvoren je i novi i jedan od najsavremenijih hotela u Srbiji sa pet zvezdica", navodi se u saopštenju.\nOrganizatori su dodali da su osim hotela izdati i privatni smeštaji.\n"Veliki broj onih koji se ne snadje na vreme u samom gradu, smeštaj će potražiti u Trsteniku i Kraljevu, koji su i ove godine spremni da ugoste posetioce Lovefesta. Time Lovefest jasno pokazuje da benefiti od ove manifestacije prevazilaze granice opštine Vrnjačka Banja", naveli su organizatori.\nDodaju da se najviše posetilaca ove godine ponovo očekuje iz zemalja regiona, a najveći porast u poseti, kako se navodi, beleže Nemačka, Francuska i Italija.\nProdaja ograničene serije trodnevnih paketa karata po specijalnoj ceni traje do 27. jula u ponoć, kada će kompleti karata, kao i dnevne ulaznice poskupeti i dostići punu cenu.\n"Ulaznice se mogu kupiti jednostavnim klikom putem sajta www.lovefest.rs ili u svim poslovnicama Tickets.rs (bivši Eventim) ili Gigstixa", rekli su organizatori.\nSlika slučajno pronadjena u Italiji jeste original Gustava Klimta ...\nKejt Blanšet na čelu žirija 77. Medjunarodnog filmskog festivala u ...\nEgzitov 'No Sleep festival' proglašen za najbolji novi festival ...\nPoslednjeg dana izložbe Čistač ulaz će biti slobodan (VIDEO)\nPrva samostalna izložba mlade beogradske autorke Teodore Zanoškar


Jeftini letovi iz Španije do Šri Lanke - Avio karte Španija Šri Lanka - eSky.rs\nAvio karte iz Španije do Šri Lanke\nPretražite letove iz Španije do Šri Lanke\nProverite najbolje prilike za letove iz Španije do Šri Lanke\nKada rezervisati letove do Šri Lanke\nZa rutu iz Španije do Šri Lanke nema direktne veze\nNajkraći letovi s presedanjem traju oko 25h 20min.\n✔ Postoje li posebne ponude za letove iz Španije do Šri Lanke na eSky.rs?\n✔ Mogu li se pobrinuti za osiguranje prilikom rezervacije leta iz Španije do Šri Lanke?\n✔ Ako rezervišem let iz Španije do Šri Lanke, mogu li da rezervišem ujedno i smeštaj?\n✔ Koje avio-kompanije nude letove iz Španije do Šri Lanke?\nBudite sigurni, da na eSky.rs ponuda letova iz Španije do Šri Lanke uključuje ne samo niskotarifne avio-kompanije, već i one koje su specijalizovane za visoki standard.


Nacionalni sport - Subota 01.06.2019 - 13:49\nUefina odluka da obaveže svoje zemlje članice da igraju protiv Kosova naslanja se na politiku MOK-a, koji traži od svih sportskih federacija da ne dodeljuju takmičenja onim zemljama koje ne mogu da garantuju učešće „svim sportistima”\nKosovo se trenutno takmiči u kvalifikacijama za „Evro 2020”\nOdluka Izvršnog komiteta Evropske fudbalske unije (Uefa) da su i zemlje koje politički ne priznaju Kosovo dužne da se takmiče u sportu protiv te takozvane države bila je očekivana za sve one koji znaju da „čitaju” dalje od fudbala. Ovaj čin je u skladu s politikom Međunarodnog olimpijskog komiteta (MOK), koji je izvršio snažan pritisak na neke zemlje koje su zatvorile vrata kosovskim sportistima, a među njima su i Španija i Indija. Uostalom, pre samo dve nedelje, na sastanku Evropskog olimpijskog komiteta (EOK) u Beču, EOK je podsetio sve nacionalne federacije da bi „svi sportisti trebalo da imaju jednak tretman na takmičenjima”, kao i da „ne bi trebalo da bude nikakvog političkog mešanja u vezi sa njihovim učešćem”.\nMOK je na diskretan način disciplinovao i Srbiju, kada su pre godinu dana kosovski karatisti zaustavljeni na graničnom prelazu Merdare u pokušaju da otputuju na Evropsko prvenstvo u Novom Sadu. Naš sport je tada izbegao sankcije samo zahvaljujući uticaju predsednika Ujedinjenog svetskog rvanja Nenada Lalovića, člana Izvršnog komiteta MOK-a. Uostalom, samo nekoliko nedelja pre toga, Lalović je u Ajovi (SAD) stavio do znanja Amerikancima da su poslednji put organizovali jedno rvačko takmičenje ukoliko ubuduće ne budu izdavali vize takmičarima drugih zemalja (Rusiji, u tom slučaju). To je bila poruka MOK-a, a ne Ujedinjenog svetskog rvanja. Iako mi znamo da Kosovo nije država, iz ugla MOK-a to nije bitno, jer je reč o teritoriji koja je u njegovom članstvu od 9. decembra 2014.\n„Ova politika obavezuje sve ostale timove da prihvate da igraju protiv reprezentacije i klubova Kosova, u skladu sa žrebom, bilo na svojoj teritoriji ili na teritoriji Kosova”, istakao je, pored ostalog, predsednik Uefa Aleksandar Čeferin povodom odluke Izvršnog komiteta Uefa.\nOva odluka se ne odnosi na zemlje u kojima igranje ovakvih utakmica ne bi bilo bezbedno, a to su u prvom redu Srbija i Bosna i Hercegovina. Timovi koji ne mogu na svojoj teritoriji da ugoste klubove ili selekcije sa Kosova mogu da traže da budu domaćini na neutralnom terenu (to je uradila Ukrajina, kada je u kvalifikacijama za Svetsko prvenstvo 2018. kosovski tim dočekala u Poljskoj). Međutim, utakmice u gostima moraće da se igraju na Kosovu.\nKako primećuje „Vašington post”, ovim je određena politika za utakmice kod kuće i na strani, ali nije jasno šta će dogoditi ako se, recimo, i Španija i Kosovo plasiraju na Evropsko prvenstvo u fudbalu 2020, koje organizuje 12 zemalja.\nKosovo se trenutno takmiči u kvalifikacijama za „Evro 2020”, u grupi sa zemljama koje su ga priznale, a to su Češka, Bugarska, Crna Gora i Engleska (kao deo Velike Britanije). Iako se šanse Kosova da se plasira na završni turnir mere promilima, ipak treba znati i to da ga četiri od 12 država domaćina šampionata nisu priznale: Azerbejdžan, Rumunija, Rusija i Španija.\nPre tri meseca Španija je trebalo da organizuje jedan od turnira u kvalifikacijama za Evropsko prvenstvo za igrače do 17 godina. Međutim, pošto nije htela da dozvoli Kosovu da se pojavi sa svojim „državnim obeležjima”, Uefa je turnir izmestila u Nion, nedaleko od svog sedišta.\nBio je to samo jedan u nizu slučajeva u kojima su na Španiju vršeni sportski, ali i politički pritisci da tretira takmičare s Kosova kao i sve ostale. Na Mediteranske igre u Taragoni (Španija) prošlog leta kosovski sportisti su doputovali sa vizama koje im je izdala Francuska. U novembru prošle godine, kad su Španci na Svetskom šampionatu u karateu u Madridu nastavili svoj tvrdi kurs u vezi sa ovim pitanjem, MOK je preporučio svim sportskim federacijama da ne dodeljuju toj zemlji organizaciju takmičenja sve dok španska vlada ne bude garantovala svim sportistima, pa i onima sa Kosova, da mogu da učestvuju. „Pre no što dodelite bilo koje takmičenje Španiji, budite sigurni da svakom sportisti možete da garantujete učešće”, poručio je tada Španac Pere Miro, zamenik generalnog direktora MOK-a.\nPre godinu dana predsednik MOK-a Tomas Bah je rekao da će kandidatura Tunisa za domaćina Olimpijskih igara mladih 2022. biti stopirana zbog zabrane takmičenja izraelskim reprezentativcima na jednom tekvondo takmičenju. Negde u to vreme, Španija je ostala bez Evropskog prvenstva u dizanju tegova, zato što je njena vlada zabranila kosovskoj reprezentaciji da učestvuje na tom takmičenju. Pre šest meseci, uoči Svetskog prvenstva u boksu za žene u Nju Delhiju, indijske vlasti nisu izdale vizu kosovskoj takmičarki Donjeti Sadiku, a MOK je odmah apelovao na sve federacije da ne biraju Indiju za domaćina bilo kojih šampionata, dok ne promeni svoj stav. Tako je dovedeno u pitanje Svetsko prvenstvo boksera koje je ta zemlja trebalo da organizuje 2021. godine.


Borelj Kurtiju: Trazimo konstruktivan angazman, primeniti ZSO\nTanjug 7. decembra 2021. 19:19\nBRISEL, 7. decembra ( Tanjug) – Šef diplomatije EU, Žosep Borelj, pozvao je danas premijerta privremneih institucija u Prištini, Aljbina Kurtija, da se konstruktivno angažuje na dijalogu sa Beogradom i da bez izgovora primeni sporazum o Zajednici srpskih opština.\n”Dogovor o ZSO je postignut između predstavnika vlasti dve strane, u dobroj volji, u skladu sa međunarodnim standardima i u okviru dijaloga. Zato, izvinite premijeru ( Kurti), ali mi nastavljamo da tražimo primenu ovog sporazuma”, poručio je Borelj.\nŽosep Borelj je na konferenciji za medije u Briselu reagovao na Kurtijev odgovor Tanjugu o tome da ZSO ”služi Beogradu, a ne običnim, jadnim građanima Srbije na Kosovu” kojima on služi kao ”demokratski predsednik”.\n”I ja sam takođe demokrata i nisam ovde da služim niti jednom političaru sa bilo koje strane. Dijalog je jedini forum za rešavanje otvorenih pitanja. Želeo bih da prepoznate značaj dijaloga kako bi ste prevazišli probelme koji sprečavaju Kosova da se integriše u međunarodnu zajednicu”, poručio je Borelj Kurtiju.\nKurti je pre toga, na pitanje našeg izveštača da li se lično oseća odgovornim kada visoki predstavnik kaže da ne primećuje dokaze o kontruktivnosti za nastavak dijaloga, i na pitanje da li ima plan da primeni obaveze iz sporazuma o ZSO, rekao da postoje 33 sporazuma između Prištine i Beograda, a da zvanični Beograd, kako tvrdi, nije sproveo 2/3 tih sporazuma i da „Beograd uvek voli da napomene jedan sporazum koji nije prošao test na našem Ustavnom sudu“\nŠef EU diplomatije naglasio je nakon sastanka Saveta za stabilizaciju i pridruživanje EU i tzv Kosova da Unija od Prištine očekuje nastavak reformi, posebno u oblasti borbe protiv korupcije i organizovanog kriminala kao i da ”održi fokus” na dijalogu o normalizaciji odnosa sa Beogradom.\n”Ključno je za Kosovo da se konstruktivni angažuje na dijalogu koji se video pod pokriviteljstvom EU. To znači da mora da u potpunosti poštuje i primeni sve postignute dogovore, bez selektivnog angažovanja”, zaključio je Borelj.\nŽosep Borelj je na kraju zaključio da trenutno ”ne postoji preduslov” za sastanak predsednika Srbije, Aleksandra Vučića, i Aljbina Kurtija u Briselu jer, kakko kaže, ne postoji sagalsnost oko konkretnih rezultata tog sastanka koji bi bili na dobrobit gradajana.


A-DATA UHS-I U3 XPG MicroSDHC 32GB class 10 + adapter AUSDH32GXUI3-RA1, cene\nA-DATA UHS-I U3 XPG MicroSDHC 32GB class 10 + adapter AUSDH32GXUI3-RA1\nKarakteristikeTip: MicroSDHCKapacitet: 32GBProtok: 95MB/s (čitanje), Klasa: 10, OstaloNapomena: Sa adapteromReklamacioni periodReklamacioni period: 120 meseci\nCene A-DATA UHS-I U3 XPG MicroSDHC 32GB...\nMemorija SDHC 64GB Kingston Class 10 + SD adapter UHS-I 10MB/s\nMemorija MicroSDHC 64GB Sandisk Class10 UHS-I U1 Ultra Micro 100MB/s+SD adapter\nMemorija SDHC 64GB SanDisk Class 10 UHS U3 Extreme Pro 95MB/s V30\nMemorija SDXC 256GB Kingston Canvas React, Class 10 UHS-I U3, SDR/256GB\nMemorija micro SDXC 64GB Kingston Canvas React,SDCR/64GB,U3 UHS-I+SD adapter\nMemorija Micro SD 64GB Kingston, Class 10 + adapter, UHS-I 10MB/s, SDCS/64GB\nMemorija MicroSDXC 256GB Kingston Canvas React SDCR/256GB, UHS-I U3 + SD adapter\nMemorija Micro SD 32GB Kingston, Class 10 + adapter, UHS-I 10MB/s, SDCS/32GB\nUpozorenje: cene, linkovi i specifikacije proizvoda za A-DATA UHS-I U3 XPG MicroSDHC 32GB class 10 + adapter AUSDH32GXUI3-RA1 su postavile naše listane online prodavnice. Molimo obavestite nas ukoliko naiđete na neku grešku.\nPregled: A-DATA UHS-I U3 XPG MicroSDHC 32GB class 10 + adapter AUSDH32GXUI3-RA1\nPronađite najbolju ponudu za A-DATA UHS-I U3 XPG MicroSDHC 32GB class 10 + adapter AUSDH32GXUI3-RA1 na portalu ShopMania. Možete kupovati A-DATA UHS-I U3 XPG MicroSDHC 32GB class 10 + adapter AUSDH32GXUI3-RA1 u stotinama pouzdanih online prodavnica koje isporučuju na teritoriji cele Srbije, po najboljim cenama za A-DATA UHS-I U3 XPG MicroSDHC 32GB class 10 + adapter AUSDH32GXUI3-RA1. Pročitajte komentare kupaca u našoj grupi, pogledajte slike A-DATA UHS-I U3 XPG MicroSDHC 32GB class 10 + adapter AUSDH32GXUI3-RA1 i informišite se o svim njihovim karakteristikama. Samo na portalu ShopMania se mogu pronaći najbolji popusti i rasprodaje upoređujući ponude kategorije ssd, i kupite po najnižim mogućim cenama A-DATA UHS-I U3 XPG MicroSDHC 32GB class 10 + adapter AUSDH32GXUI3-RA1 i hiljade drugih sličnih proizvoda.


UHAPŠEN ŠEF ODELJENJA SAOBRAĆAJNE POLICIJE: Upali mu u vilu i ostali u šoku, čak su i vc-šolje bile pozlaćene - skandal u Rusiji (FOTO/VIDEO) | Novosti.rs\nUHAPŠEN ŠEF ODELJENJA SAOBRAĆAJNE POLICIJE: Upali mu u vilu i ostali u šoku, čak su i vc-šolje bile pozlaćene - skandal u Rusiji (FOTO/VIDEO)\n20. 07. 2021. u 14:56\nU RUSIJI je danas uhapšen Aleksej Safonov, šef odeljenja saobraćajne policije za teritoriju Stavropolja. To bi bilo samo još jedno u nizu hapšenja zbog korupcije da nisu objavljeni neverovatni snimci iz njegove vile. Ispostavilo se da je šef policije u isto vreme bio i šef kriminalne grupe.\nFoto: Jutjub/Sledstvennый komitet Rossiйskoй Federacii\nIstražni organi su objavili video zapis iz kuće privedenog Safonova, gde se vide skupoceno ukrašene sobe, pozlaćen nameštaj (pa čak i vc šolje) velike sume novca i dva skupocena automobila na parkingu ispred vile.\nFoto: Фото: Јутјуб/Следственный комитет Российской Федерации\nKako su naveli istražni organi, šef policije je u isto vreme bio na čelu kriminalne grupe, čiji su članovi nekoliko godina omogućavali prevoznicima da transportuju robu mimo zakona, zbog čega su u svoje džepove stavili više od 19 miliona rubalja.\nHEROJSKI ČIN ZA HEROJA: Dečak izvukao vatrogasca iz vode (VIDEO)\nRUSI SAOPŠTILI UDARNU VEST: "Imamo dokaze o saradnji Amerikanaca i Islamske države"\n"TO JE BUDUĆNOST RUSKE AVIJACIJE!": Putinove istorijske reči na sajmu MAKS-2021\n20. 07. 2021. u 13:38\nPored Safonova uhapšeno je još šest osoba - bivši šef odeljenja Aleksandar Arzanuhin, inspektor Vitalij Melčikov i četiri civila.\nRusija hapšenje Uhapšen policajac Aleksej Safonov


Dan online - Hronika: Branislav Čolević lišen slobode - 2020-07-11\nHronika ZBOG SUMNJE DA JE POKUŠAO DA UBIJE ALEKSANDRA I TOMISLAVA ŠĆEPANOVIĆA\nSa mjesta pucnjave Branislav Čolević lišen slobode Više državno tužilaštvo formiralo je predmet povodom pokušaja ubistva. Šćepanović je zadobio povrede u predjelu nogu\nPodgorička policija uhapsila je Branislava Čolevića (31) zbog sumnje da je pokušao da ubije Aleksandra i Tomislava Šćepanovića u pucnjavi koja se dogodila 20. aprila u podgoričkom naselju Zagorič kod Vezirovog mosta.\nPrema nezvaničnim informacijama, pucnjavi je prethodio susret osumnjičenog i sina Aleksandra Šćepanovića. Nakon toga, mlađi Šćepanović je navodno pozvao oca. Prema preliminarnim rezultatima istrage, kada je Aleksandar Šćepanović stigao, Branisaav Čolević je počeo da puca u njega.\n– Policija je došla do podataka o izvršiocu djela. Intenzivno se radi na lociranju i hapšenju osumnjičenog – rečeno je nakon pucnjave iz Uprave policije.\nViše državno tužilaštvo formiralo je predmet povodom pokušaja ubistva. Kako je ranije saopšteno iz policije, Šćepanović je zadobio povrede u predjelu nogu i hospitalizovan je nakon pucnjave.\n– U Višem državnom tužilaštvu u Podgorici formiran je predmet povodom krivičnog djela ubistvo u pokušaju izvršeno na štetu A.Š. i izviđaj je u toku – kazala je ranije za „Dan“ Lepa Medenica, državni tužilac i portparol Višeg državnog tužilaštva.\nŠćepanović je policiji poznat odranije.U policijskim evidencijama označen je kao bezbjednosno interesantna osoba. U decembru 2018. godine u blizini njegove kuće u Tološima aktiviran je eksploziv, a te godine je hapšen zbog sumnje da se bavio zelenašenjem.\nCrnogorska policija je od početka godine evidentirala dvanaest ranjavana, od kojih se većina tretira kao pokušaj ubistva. Od januara do sada policija je izašla na teren povodom 11 ubistva u Crnoj Gori.\nTakođe, od početka godine van granica države ubijena su četiri naša državljanina. Kotoranin Marko Vuković (41) ubijen je u Beogradu 17. januara. Stevan Stamatović i Igor Dedović likvidirani su 19. januara u Atini u obračunu klanova.\n– Dvojica crnogorskih državljana su likvidirana pred djecom, a u njih je ispaljeno više od dvadeset metaka raznih kalibara iz najmanje četiri poluautomatska pištolja – objavili su mediji u Atini.\nBaranin Miloš Peruničić (41) ubijen je u Marbelji početkom juna.


Troškovi poslovanja preduzeća - Seminarski Diplomski Radovi\nDatum i vreme: 13-11-2019, 08:45 PM Dobro došli, Gost! (Prijava — Registracija)\nGotovi Seminarski Diplomski Maturalni Master ili Magistarski / Obrazovanje / Društvene nauke / Finansije / Troškovi poslovanja preduzeća\nTroškovi poslovanja preduzeća\nTroškovi označavaju složenu ekonomsku kategoriju. U današnjim uslovima kada se promene odvijaju sve brže, pred preduzećem se postavlja zahtev adekvatnog reagovanja. Spoljašnje okruženje u kojem deluju složeni i nestabilni faktori nameće preduzeću strateški način razmišljanja. Promene stvaraju probleme, ali ti problemi mogu da posotanu šanse ukoliko su u preduzeću svesni svojih pozicija, svog pravca kretanja i posledica primene izabrane strategije. U realnim uslovima se nažalost često dešava da predložena rešenja ne odgovaraju raspoloživim resursima preduzeća koje ne može da odgovori na zahteve – zbog svoje pozicije, finasijskog potencijala, ili zbog uslova i ograničenja spoljašnjeg okruženja.\nPogrešna odabrana rešenja ako se primenjuje po svaku cenu, troše napore i resurse preduzeća i mogu da dovedu do nezavidne pozicije u odnosu na njegove konkurente, a sa tim i do gubitka poverenja u najviše rukovodtsvo i do smanjenja motivacije zaposlenih. Stoga se mora obratiti pažnja na celokupno poslovanje, strategiju i troškove koje se pojavljuju u procesu poslovanja preduzeća, uvek uz pomoć proverenih i izučavanih elemenata, primenjivati ih kako bi preduzeće poslovalo što optimalnije i izvesnije.\n2. Troškovi i utrošci\t4\n3. Isplata izdatak i rashod\t5\n4. Rashodi i prihodi u preduzeću 5\n4.1 Obuhvatanje rashoda u knjigovodstvu 6\n4.2 Obuhvatanje prihoda u knjigovodstvu\t7\n4.3 Pravila knjiženja na računima prihoda i rashoda 8\n4.3.1 Bilans uspeha\t9\n4.3.2 Bilans stanja\t10\n5. Vrste troškova .11\n5.1 Troškovi komponenata procesa rada 11\n5.2 Troškovi prema funkcijama preduzeća 12\n5.3 Troškovi komponenata procesa rada 12\n5.4 Troškovi prema obimu proizvodnje 13\n5.5 Troškovi prema načinu evidentiranja 13\n5.6 Podela troškova sa stanovišta upravljanja 14\n5.7 Podela troškova prema mogućnosti otklanjanja 14\n6. Dinamika ukupnih troškova\t15\n7. Remanentnost troškova\t15\n8. Marginalni troškovi\t16\n9. Grafikon rentabilnosti 16\n10. Kalkulacija troškova 17\n11. Metode kalkulacije cene koštanja\t18\n12. Zaključak 21\n13. Literatura 22\nFinansijska politika preduzeća derrick 0 1,595 06-02-2014 10:50 PM\nPrihodi preduzeća derrick 0 1,615 06-02-2014 01:22 AM\nFinansiranje preduzeća Dzemala 0 1,234 15-02-2011 10:58 PM\nTržište, troškovi i cene - savremena finansijska tržišta (razvoj i osnovne karakteris zekan 0 1,581 08-09-2010 09:24 PM\nTroškovi u funkciji uspostavljanja i korištenja kapaciteta zekan 0 1,575 08-09-2010 09:22 PM


Testo 310 – Oprema za analizu sagorevanja – Testo – Laboratorija d.o.o. Beograd\nBroj artikla: 0563 3100.\nKompletno opremljen i povoljan, Testo 310 oprema za analizu sagorevanja predstavlja veoma vredan i pouzdan instrument prilikom testiranja sagorevanja i efikasnosti rada peći. Uz pomoć opreme moguće je obaviti osnovne i kompleksne analize dimnih gasova, održavanje i bezbednosne provere, kao i utvrditi efikasnost rada peći. Testo 310 oprema za analizu sagorevanja nudi više parametara. Sonda od nerđajućeg čelika je savršena za provere aparata i kotlova u stambenim uslovima. Testo 310 se može koristiti i za precizna podešavanja grejanja, tako da ćete svaki put iz prvog pokušaja moći sve da podesite baš kako treba. Uz mogućnost korišćenja 5 različitih vrsta goriva (prirodni gas, propan, mazut 2, biomasa 5%, drvo 20%), omogućena Vam je fleksibilnost neophodna za podešavanja koja vršite. Postoji i opcija priključivanja na štampač koja Vam omogućava da vodite evidenciju svih izvršenih očitavanja.\nOvde možete preuzeti brošuru za opremu za analizu sagorevanja, testo 310.\nOvde možete preuzeti uputstvo za opremu za analizu sagorevanja, testo 310.


Otvorena najveća solarna elektrana u Austriji | BL Portal\nU okviru aerodroma Švehat u Beču je otvorena najveća solarna elektrana u Austriji.\nNa površini od 24 hektara je postaljeno 55.000 solarnih panela koji će proizvoditi više od 30 miliona kilovatsati struje godišnje.\nTime će biti pokrivene potrebe 250 preduzeća koja se nalaze u sklopu aerodroma, kao i jedna trećina godišnje potrošnje električne energije samog aerodroma.\nSljedeći korak je izgradnja sedam hektara solarnih panela sa kojima će proizvodnja struje nadmašiti potrošnju.\nZajedno sa već postojećih sedam postrojenja aerodrom će sljedeće godine dostići ugljeničnu neutralnost.\n“Međutim aerodrom je samo jedan mali dio vazdušnog saobraćaja. Takođe su potrebni noviji avioni koji troše manje kerozina, efikasnije rute letenja i kerozin koji je ugljenično neutralan”, objašnjava član upravnog odbora aerodroma Julian Jeger.\nZaštita klime u Beču čiji je cilj klimatska neutralnost do 2040. godine predstavlja jedan od prioriteta. “Grad već godinama unazad investira u obnovljive izvore energije, a solarna energija igra značajnu ulogu u tome. Beč planira da masovno proširi proizvodnju električne energije putem solarnih panela”, izjavio je gradonačelnik Mihael Ludvig. Za male fotonaponske sisteme ubuduće neće biti potrebne dozvole u austrijskoj prijestonici, dodao je Ludvig.\n“Najveća solarna elektrana u Austriji je važan korak u pravcu ugljenične neutralnosti. Klimatski i energetski program Donje Austrije planira smanjenje emisije ugljen-dioksida za 36 odsto i proizvodnju 2.000 gigavatsati struje iz solarne energije do 2030. godine. Program obuhvata više od 350 mera koje se postepeno sprovode”, izjavila je Johana Mikl-Lajtner predsjednica pokrajine Donja Austrija, prenosi B92.\nTags: Austrija, solarna elektrana\nPredsjednik Ukrajine predlaže formalni sporazum o naknadi štete iz ruske imovine


Povjereništvo Naroda i Pravde Kantona Sarajevo: SDA-u očito odgovara ovakvo Tužilaštvo Kantona Sarajevo – Narod i Pravda\nPovjereništvo Naroda i Pravde Kantona Sarajevo: SDA-u očito odgovara ovakvo Tužilaštvo Kantona Sarajevo\nPovjereništvo Naroda i Pravde Kantona Sarajevo: SDA-u očito odgovara…\nPovjereništvo Naroda i Pravde Kantona Sarajevo:\nSDA-u očito odgovara ovakvo Tužilaštvo Kantona Sarajevo\nSkupština Kantona Sarajevo na jučer održanoj sjednici (7.9.2021) nije prihvatila Izvještaj o radu Kantonalnog tužilaštva KS za 2020. godinu, s obzirom na slabe rezultate rada, veliki broj zastarjelih predmeta, neriješena ubistva, neadekvatna postupanja po prijavama za koruptivne radnje, djela privrednog kriminala itd. Glavna kantonalna tužiteljica Sabina Sarajlija, koja je jučer bila izvjestilac pred Skupštinom Kantona Sarajevo, nastojala je braniti neodbranjivo, služeći se povremeno i poluinformacijama i dezinformacijama, čime je pokušala dezavuirati i zastupnike u Skupštini i širu javnost.\nNapominjemo da, prema Izvještaju, 21 od 48 tužilaca nije ispunio predviđenu normu, među kojima i šef Odjela za privredni kriminal, koji je ispunio samo 34,8 posto norme. Kada je riječ o privrednom kriminalu i korupciji, nije riješeno 787 predmeta po prijavama, a koje su podnošene godinama unazad, te da je tek za njih 12 podignuta optužnica u toku izvještajnog perioda. Podsjećamo javnost da je ovo četvrti zaredom izvještaj Kantonalnog tužilaštva koji je Skupština KS oborila.\nPrema tome, Skupština KS je, nakon razmatranja i obaranja predmetnog Izvještaja, na prijedlog predsjedavajućeg Skupštine Elvedina Okerića, izglasala inicijativu kojom se upućuje zahtjev Visokom sudskom i tužilačkom vijeću Bosne i Hercegovine da pokrene smjenu glavne kantonalne tužiteljice Sabine Sarajlija.\nJavnost je jučer mogla svjedočiti da zastupnici Stranke demokratske akcije (SDA) u Skupštini KS, i pored svih činjenica koje su jučer iznesene pred najvišim zakonodavnim organom u Kantonu Sarajevo, nisu podržali inicijativu za smjenu Glavne kantonalne tužiteljice, čime su nedvosmisleno javnosti poručili da im ovakvo rukovodstvo i (ne)rad ove ključne karike posrnulog pravosuđa u Kantonu Sarajevo očito odgovara. Iako njihove ruke nisu bile potrebne ovoj inicijativi, svojom suzdržanošću zastupnici SDA propustili su priliku da pruže makar simboličan doprinos borbi najvišeg zakonodavnog tijela Kantona Sarajevo za bolji pravosudni sistem i pravdu za građane KS.\nNarod i Pravda neće odustati od borbe za istinu i pravdu i vraćanje povjerenja naroda u institucije vlasti, posebno pravosudne, bez obzira kolike pritiske vršili oni kojima uvođenje reda u sistem nikako ne odgovara.\nPovjereništvo mladih Naroda i Pravde održalo sjednicu u Jajcu\nPovjereništvo Naroda i Pravde Kantona Sarajevo: SDA ponovljenim lažima pokušava skriti činjenicu da ni deklerativno ne želi osuditi loš rad Kantonalnog tužilaštva


"– Ne potvrđujete i ne demantujete?\n- Ni jedno ni drugo", rekao je lider DNS-a Marko Pavić.\n"Ukoliko gospodin Bojić želi da redefiniše svoj stav ja sam raspoložen za razgovor sa njim. Život teče dalje. To je odluka gospodina Bojića i mi idemo, od sutra, punom parom kao što smo to radili u proteklom vremenu", rekao je lider SDS-a Vukota Govedarica.\nStatistika iz proteklog vremena ipak kazuje drugačije. Bojićevim izlaskom, SDS je u izbornoj jedinici jedan za bh. Parlament praktično izgubio ljude koji su imali najviše glasova - i veliko je pitanje da li će oni koji su ostali nadoknaditi gubitak.\n"Na osnovu samih reakcija visokih zvaničnika SDS-a vidimo da je ovo za njih veliki i jak udarac, ne samo za izbornu jedinicu gospodina Bojića nego uopšte za stranku u cijeloj Republici Srpskoj. Da li će oni uspjeti da kompenzuju taj njegov odlazak sa nekim novim, ne mora taj novi da bude neko ko ima 20-30 godina, može neko ko ima 50 – to je već pitanje za njih", rekao je politički analitičar Velizar Bojić.


Jurica Kerbler, od stalnog dopisnika Zagreb\nRazlog je intervencija gradonačelnika Vinkovaca Ivana Bosančića iz HDZ-a, koji smatra da datum koncerta "nije bio odgovarajući".\n- Organizator Filmskog festivala glumca jedini je bio u direktnoj komunikaciji, niko ispred grada Vinkovaca nije razgovarao sa Radom Šerbedžijom. Koncert je planiran u sedmici kada se prisećamo najveće tragedije hrvatskog naroda u novijoj istoriji, kada u miru i sa pijetetom odajemo počast žrtvama Vukovara i našega kraja - napisao je gradonačelnik na Fejsbuku.\n- Smatram da zbog svih onih koji u novembru dolaze u Vukovar i našu županiju, a time i u grad Vinkovce, kako bi odali počast žrtvi herojskog grada, održavanje koncerata u tom periodu nije primereno.\nSam Šerbedžija je takođe na društvenim mrežama pojasnio da su ga zvali organizatori Filmskog festivala glumca u Vinkovcima da održi koncert 15. novembra i da je pristao.\n- Vinkovci su moj grad u kome sam odrastao i koji uvek u mom životu ima posebno mesto i značaj - tvrdi slavni glumac.\nKoncert je odmah bio rasprodan, ali i otkazan.\n- Gradske vlasti su objasnile da se koncert otkazuje zbog osetljivosti tematskih manifestacija te sedmice u kojem se koncert trebao održati. Naravno da se ne slažem sa takvom odlukom jer je smatram čistim politikantstvom.\nŠerbedžija kaže da njegove pesme propagiraju ljubav, humanizam i blagost i da nikoga ne mogu da povrede. Organizatori su ga zamolili da održi koncert u decembru i Šerbedžija je pristao.\n- Ali ne zbog njih, nego zbog Vinkovčana koji žele da dođu na moj koncert. Uostalom, kao što je zadatak lekara da brinu o zdravlju ljudi, zadatak nas umetnika je da brinemo za duhovno zdravlje ljudi za koje snimamo filmove, igramo pozorišne predstave i ponekad pevamo svoje pesme.\nBONUS VIDEO: KEMAL MONTENO: Kroz pesmu najavio večni odlazak, ispraćen je aplauzom\nRade Šerbedžija koncert Vinkovci Vukovar HDZ Ivan Bosančić


Podrška poštovanju propisa OSH - tekuća istraživanja\nPodrška poštovanju propisa OSH - tekuća istraživan...\nPridržavanje standarda bezbjednosti i zdravlja na radu (OSH) od fundamentalnog je značaja za zaštitu radnika. U novom web odjeljku izloženo je istraživanje koje sprovodi EU-OSHA (2021. – 2024.) kako bi se analizirali faktori koji utječu na usaglašenost i kako se može poboljšati, posebno među mikro i malim preduzećima.\nCilj istraživanja je da se ispitaju različite vrste podrške koje su dostupne kompanijama i efikasne strategije i prakse koje su usvojila regulatorna tijela OSH, uz sveobuhvatnu reviziju i detaljne studije koje istražuju kako država, tržišne snage i lanci snabdijevanja (sa posebnim fokusom na agro-prehrambeni i građevinski sektor) utječu na usaglašenost.\nTakođe se razmatraju uticaj pandemije COVID-19 i njene implikacije na usaglašenost sa OSH.\nUnaprijeđenje usklađenosti sa propisima OSH\nKako struktura, organizacija i kontrola rada nastavljaju da se mijenjaju, obezbjeđivanje da preduzeća ispune svoje obaveze iz propisa o bezbjednosti i zdravlju na radu (OSH) postaje važnije nego ikada. Aktivnosti EU-OSHA na podršci usaglašenosti OSH (2021.-2024.) posmatra faktore koji utječu na poštovanje standarda OSH, sa ciljem da se podstakne organizacioni kontekst koji podržava napore kompanija da zaštite bezbjednost i zdravlje radnika.\nPoboljšanje usaglašenosti OSH u MSE\nMikro i mala preduzeća (MSE) smatraju da je poštovanje OSH propisa posebno izazovno. Međutim, prethodna istraživanja EU-OSHA pokazuju da određeni spoljni faktori imaju snažan utjecaj na usaglašenost OSH u MSE:\npravna primjena propisa\nutjecaji lanca snabdijevanja\nspoljne OSH usluge\ndruštvene ili sektorske norme\nOva aktivnost ima za cilj da prati ove nalaze, tako što će pregledati tipove podrške koji su dostupni i istražiti inovativne strategije za podršku usaglašenosti. Iako su MSE poseban fokus, razmatra se i važna uloga većih kompanija u kreiranju okruženja koje promoviše usaglašenost.\nFaze istraživačkog programa\nPoslije inicijalne sveobuhvatne procjene usaglašenosti sa OSH, identifikovana su dva glavna područja istraživanja za dalje detaljne studije:\nPrvi se odnosi na tržišne pristupe promovisanju OSH i posmatra politike i strategije koje utiču na odnose u lancu snabdijevanja kako bi se unaprijedila usklađenost sa propisima OSH, posebno fokusirajući se na agro-prehrambeni i građevinski sektor.\nDrugo područje je fokusirano na utjecaje države, a to je regulatorni i sprovodiv pristup obezbjeđivanju usaglašenosti OSH, kako bi se identifikovale inovativne prakse koje su usvojili inspektorati i službe za prevenciju radi podrške OSH.\nUticaj COVID-19 na usaglašenost sa OSH\nSveobuhvatna revizija takođe identifikuje potrebu da se ispita kako izazovi koje predstavlja COVID-19 utiču na usaglašenost sa OSH. To postaje najočiglednije u agro-prehrambenom i građevinskom sektoru, s tim što su radnici u tim sektorima među onima koji su najviše pogođeni poremećajima u lancu pandemije i snabdijevanja. Cilj istraživanja je da se podstakne razvoj politika koje poboljšavaju uslove rada pomažući preduzećima da se pridržavaju propisa OSH.


Međunarodni dan muškaraca - Često direktori, retko domaćini!\nPočetna/BIZNIS/Međunarodni dan muškaraca – Često direktori, retko domaćini!\nSana Life 19. novembra 2021.\tBIZNIS, DOM, ZANIMLJIVOSTI Ostavite komentar\nTeško je odgovoriti tačno na pitanje zašto je na rukovodećim pozicijama više muškaraca nego žena, ali činjenica je da i to čini razliku kada su zarade u pitanju, jer neka tradicionalno ženska zanimanja su slabo plaćena, a opet na rukovodećim pozicijama koje su bolje plaćene je više muškaraca. Verujem da su u pitanju predrasude i tradicionalno vrednovanje muškog i ženskog rada – kaže za sajt Poslovi Infostud Dragan Todorović, predsednik Saveza samostalnih sindikata Beograda.\nNe može se reći da se položaj muškaraca znatno razlikuje od položaja žena. Muškarci, zbog fizičkih predispozicija, možda imaju malo veći izbor poslova na tržištu rada – kaže Todorović, navodeći da oni iz razgovora sa radnicima ne stiču utisak da su muškarci na bilo koji način diskriminisani u poslu.\nIzloženost žena diskriminaciji je raširenija nego muškaraca, tako da se istraživanja uglavnom bave uzrocima diskriminacije žena. Podaci iz izveštaja Poverenika za zaštitu ravnopravnosti za 2020. godinu pokazuju da su tokom te godine Povereniku 63 žene i 29 muškaraca podnelo pritužbe po osnovu pola kao ličnog svojstva pri čemu se najviše pritužbi odnosilo upravo na oblast rada i zapošljavanja. Nažalost, ono što nedostaje poslednjem istraživanju Poverenika o diskriminaciji na tržištu rada jesu rodno razvrstani podaci na osnovu kojih bismo mogle steći uvid u to koliko žena i muškaraca je bilo diskriminisano zbog pola prilikom zapošljavanja, na radu ili prilikom prekida radnog odnosa. Svaki oglas u kojem se za neki posao traže isključivo muškarci ili žene je diskriminatoran, a to je prvo iskustvo koje i žene i muškarci imaju sa rodnom diskriminacijom na tržištu rada – kaže ona.\nNe menja se ništa ni u javnim politikama u oblasti zapošljavanja što ilustruje i podatak da projektovane ciljne vrednosti ukazuju na planirano povećanje rodnih nejednakosti i rodnog jaza na tržištu rada u pogledu zaposlenosti i aktivnosti. – zaključuje ona.\nPodaci o poseti sajtu Poslovi infostud pokazuju da su za prvih 10 meseci ove godine u poseti dominirale žene, sa 56,7 odsto, u odnosu na 43,3 odsto muškaraca. Muškarce koji su preko našeg sajta tražili posao najviše je zanimala trgovina i prodaja, pa je njih 43 odsto konkurisalo za ove poslove, a tu su zatim i administracija (21 odsto), transport (20 odsto), magacin (16 odsto), IT (13 odsto). Tri najzastupljenija zanimanja među muškim kandidatima od početka ove godine do početka novembra bila su komercijalista, operater u kladionici i referent nabavke.\nUbedljivo najveći broj muških kandidata imao je završenu srednju školu i više od 10 godina radnog iskustva.\nOznakeanketa dan jednakost muškarci obeležavanje polovi ponuda posao statistika vrednovanje žene\nPrethodni Humanitarna predstava za decu obolelu od raka “DESET NAPREMA JEDAN”\nSledeći UNICEF obeležio Svetski dan deteta


FoNet portal :: Pretraga / tagId=29896 / position=1\nTag: italija, Pogodaka: 39\nKošarkaši ne idu na OI!\nKošarkaška reprezentacija Srbije nije se plasirala na Olimpijske igre u Tokiju! U finalu kvalifikacionog turnira u Beogradu poražena je od selekcije Italije rezultatom 102:95.\nKošarkaška reprezentacija Srbije plasirala se u finale kvalifikacionog turnira za Olimpijske igre u Tokiju pobedom nad nacionalnom selekcijom Portorika 102:84, a za plasman na Olimpijadu igraće u nedelju protiv Italije.\nItalija u polufinalu\nFudbalska reprezentacija Italije plasirala se u polufinale prvenstva Evrope, pošto je večeras u Minhenu u četvrtfinalu savladala Belgiju sa 2:1 (2:1).\nMuhova u trećem kolu\nČehinja Karolina Muhova eliminisala je danas u drugom kolu Otvorenog prvenstva Engleske italijansku teniserku Kamilu Đorđi sa 2:1 (6:3, 5:7, 6:3).\nReprezentacija Italije savladala je večeras u Londonu slekciju Austrije sa 2:1 (0:0), posle produžetaka u utakmci osmine finala Evropskog prvenstva u fudbalu.\nMinistar spoljnih poslova Italije Luiđi Di Majo poručio je danas u Prištini da njegova zemlja odlučno odbacuje razgovore o promenama granica na Balkanu.\nItalijani u osmini finala\nU utakmici Grupe A Evropskog prvenstva u fudbalu 2020 Italija je pobedila Vels 1:0 (1:0).\nPobeda košarkašica na startu\nŽenska košarkaška reprezentacija Srbije uspešno je počela takmičenje na prvenstvu Evrope, pošto je večeras u Valensiji u prvom kolu B grupe posle produžetka pobedila Italiju sa 86:81 (19:19, 18:20, 15:18, 22:17 - 12:7).\nItalija - Švajcarska 3:0\nReprezentativci Italije savladali su selekciju Švajcarske u drugom kolu Grupe A Evropskog prvenstva u fudbalu sa 3:0 (1:0).\nPitaju se Srbija i Hrvatska\nPredsednik Hrvatske Zoran Milanović izjavio je danas da su se pominjanju Dejtonskog sporazuma u deklaraciji NATO protivile neke zapadne države, pri čemu je naveo Nemačku i Italiju, i dodao da se bilo kakve promene u Bosni i Hercegovini ne smeju dogoditi bez saglasnosti Hrvatske i Srbije.


Zabrana na igralištu škole De But u Najmegenu važi do kraja meseca, a ko je prekrši suočiće se s kaznom od 10.000 evra, prenosi "BBC".\nKako se navodi, lokalno stanovništvo se žalilo da deca prave buku veću od 70 decibela, koliko je dozvoljeno, da bi se nakon merenja utvrdilo da deca proizvode buku od 88 decibela. Odluka škole izazvala je burne reakcije, a 4.000 građana potpisalo je peticiju kojom traže od lokalnih vlasti da je povuku.\n- To je bizarna situacija i nije u redu prema deci - rekao je direktor škole Janeke Kolsen.\nDrastičan skok u Holandiji: U jednom danu više od 800 zaraženih korona virusom


Svečanim programom i večerom u hotelu Hyatt Regency Beograd, Savez ekonomista Srbije (SES) obeležio je 70 godina uspešnog rada. Generacije ekonomskih teoretičara i praktičara su dale svoj doprinos razvoju organizacije. U svom višedecenijskom trajanju članovi SES-a su permanentno bili i jesu posvećeni osnovnoj misiji: razvoju i popularizaciji ekonomske nauke i struke, aktivnostima na unapredjenju kvaliteta korporativnog i javnog upravljanja, unapređenju privrednog sistema, regulative i ekonomske politike, aktivnostima na poboljšanju konkurentnosti i afirmaciji etičkog ponašanja u ekonomskom odlučivanju.\nProslava važnih jubileja je uvek dobar povod da se nagradama istakne doprinos organizacija i pojedinaca. Povodom 70 godina postojanja, SES je dodelio povelje za dugogodišnju saradnju i izuzetan doprinos u ostvarivanju programskih ciljeva sledećim institucijama i kompanijama: Vlada Republike Srbije, Narodna banka Srbije, Srpska akademija nauka i umetnosti , Privredna komora Srbije, Hrvatsko društvo ekonomista, Savez računovođa i revizora Republike Srpske, Srpski poslovni klub Privrednik, Ekonomski fakultet Beograd, IEDC Bled School of Managament, MK Group, Mastercard, Banca Intesa, AIK Banka, Eurobanka, Erste banka, Vojvođanska Banka, Udruženje osiguravača Srbije, Wiener Stadtiche, DDOR Novi Sad, New Frontier Group, Ernst&Young i Vienna Economic Forum.\nTokom prethodnih godina, SES je okupljao brojne respektabilne institucije, organizacije, ali i pojedince kojima su dodeljene povelje za izuzetan doprinos razvoju organizacije: prof. dr Stojan Dabiću, dugogodišnjem članu predsedništva SES-a, prof. dr Nebojši Saviću, bivšem predsedniku Saveza ekonomista Jugoslavije i dugogodišnjem članu predsedništva SES-a, prof. dr Borisu Maroviću, predsedniku SES-a u periodu od 1991. do 1998. godine i prof. dr Draganu Đuričinu, predsedniku SES-a u periodu od 1998. do 2011. godine.\nFondacija Saveza ekonomista Srbije dodelila je nagrade najboljim studentima ekonomskih fakulteta u Srbiji. Nagrađeni studenti su uspešno diplomirali na svojim matičnim fakultetima: Dragana Zorić, studentkinja Ekonomskog fakulteta u Kragujevcu, Bojana Ćirić, studentkinja Ekonomskog fakulteta u Subotici, Mladen Dejanović, student Ekonomskog fakulteta u Nišu, David Blaževski, student Fakulteta za ekonomiju, finansije i administraciju iz Beograda, Dušan Savić, student Ekonomskog fakulteta u Beogradu.\nU narednoj godini SES očekuje još jedan jubilej – 25 godina Kopaonik Biznis foruma, najznačajnijeg konferencijskog događaja u našoj zemlji. U deceniji pred nama, aktivnosti SES-a će prevashodno biti fokusirane na proširenje regionalnog uticaja.\nProslavi su prisustvovali najviši zvaničnici Vlade Republike Srbije, Narodne banke Srbije, Srpske akademije nauka i umetnosti, predstavnici diplomatskog kora, članovi Predsedništva, predstavnici kolektivnih članova, dugogodišnji partneri i prijatelji.


Guayaquil City – Independiente del Valle: Analiza utakmice\nHome Sportsko klađenje Tip dana Guayaquil City – Independiente del Valle: Analiza utakmice\nDanas, naša analiza i tip, dolaze opet sa Južno Američkog kontinenta, ali ovaj put ostavljamo na kratko Bolivijski šampionat i selimo se u Ekvador, gde se igra redovno kolo i gde na jednoj utakmici postoji ozbiljan value za igranje. Naime, u gradu Guayaquil, na stadionu Christian Benitez Betancourt, ekipa Guayquil City dočekuje ekipu Independiente del Valle u utakmici koja bi mogla da bude izrazito zanimljiva kako za gledaoce, tako i za nas kladioničare.\nDomaća ekipa, se trenutno nalazi na 3-toj poziciji šampionata, a na domaćem terenu ove sezone imaju više nego solidne rezultate, jer su pobedili na 4 utakmice, 2 puta igrali nerešeno i niti jednom izgubili, uz gol razliku od 13 postignutih i 7 primljenih golova. Kako nisu igrali kontinentalno takmičenje bili su u mogućnosti da se u potpunosti fokusiraju na isto, što su i iskoristili.\nNjihovi protivnici, ekipa Independiente DV se nalazi trenutno na 9-toj poziciji, iako po kvalitetu bi verovatno trebali biti na jednom od prva dva mesta uz Emelec i Barcelonu. Na gostovnajima ove sezone imaju 0-1-5 rekord, ali treba imati na umu da su oni dosta dugo igrali Copa Libertadores i da nisu stavljali prioritet nan eke domaće utakmice. U toku tog takmičenja, dosta igrača je zaraženo na meču protiv Flamenga, te je nakon toga usledio veliki pad forme i na kraju ispadanje iz Copa Libertadores. Međutim, čini se kao da su se vratili u formi i sada se očekuje njihov veliki povratak u domaćem šampionatu.\nOve dve ekipe su igrale 19 puta, a domaći su pobedili samo jedno, dok je nerešeno bilo pet puta, a gosti su dobili čak 13 susreta. Što se golova tiče, na poslednjih 7 utakmica, viđeno je 4 puta tri i više golova.\nKladionice ovde ne znaju šta da rade. Postavljaju goste kao favorite, iako nisu uzeli više od jednog bod ana 6 gostovanja, stoga nećemo čačkati konačan ishod nego ćemo odigrati Over 2.5 Goals (da obe ekipe postignu 3 ili više pogodaka na ovom meču), koja opklada se plaća odličnom 1.65 kvotom u sportskoj kladionici Bet365.


Neki listovi u EU odbili da objave Orbanov oglas o budućnosti Unije\nBeta, AP | 02. jul 2021.\nMalteški list „Tajms of Malta“ (Times of Malta) i još nekoliko evropskih listova odbili su zahtev Vlade Mađarske da objave oglas preko čitave stranice u kojem je predstavljena vizija premijera Viktora Orbana o budućnosti Evropske unije.\nBrojni listovi širom Evrope su reklamni članak, preveden na njhove jezike, objavili ove nedelje kada je mađarska vlada kritikovana zbog usvajanja zakona u junu koji su mnogi evropski lideri osudili kao napad na LGBT prava.\nParlament Mađarske je sredinom juna izglasao zakon kojim se zabranjuje „promovisanje“ homoseksualnosti među maloletnicima.\nList „Tajms of Malta“ je u saopštenju danas napisao da bi objavlivanje tog teksta značilo da je list instrument za promovisanje svega što je protivno slobodi medija, nazivajući Orbana premijerom koji je „pritisnuo novinare, demokratiju, vladavinu prava i druga ljudska prava“.\nList se takodje osvrnuo na mađarski zakon usvojen u junu kao „flagrantno kršenje ljudskih prava u jednoj zemlji EU“.\nU tekstu oglasa objavljenom u Francuskoj, Španiji, Češkoj i drugim zemljama, Orban navodi da „u Briselu grade super državu“ i da je evropska integracija „sredstvo, a ne cilj“.\n„Kažemo ‘Ne!’ evropskoj imperiji“, navodi se u jednoj od sedam tačaka tog teksta.\nOrban koji je kritičar EU i često se ne slaže sa evropskim vodjama oko učinka svoje zemlje u vladavini prava, naziva Evropski parlament „ćorsokakom“ i kritkuje nevladine organizacije što imaju prevelik uticaj na kreiranje politike. On se u tom članku takodje založio za prijem Srbije u EU.\nBelgijski list „De Standard“, koji je odbio da štampa tekst, izdao je odgovor Orbanu na celoj strani: „Dragi Viktore Orbane, zakoni nikad ne treba da razlikuju ljubav od ljubavi… ni jedna vlada ne treba da diktira kako da se govori o ljubavi“, navodi se na stranici čija pozadina je u duginim bojama.\nGlavni urednik lista Karel Verhoven napisao je u poruci na portalu lista da bi bilo „suviše cinično prodavati medijski prostor šefu vlade koja je ograničila slobodu medija u svojoj zemlji“.\nBelgijski listovi „La libr Belžik“ (La Libre Begique) i „De Morgen“, takođe su odbili da objave Orbanov reklamni tekst.\nGlavni urednik švedskog lista „Dagens Niheter“ (Dagens Nyheter) Peter Volodarski je napisao na Tviteru da je list umesto toga tražio intervju sa Orbanom, ali da nije dobio odgovor.\nPeter Felman glavni urednik švedskog lista „Dagens Industri“ koji jeste objavio madjarski oglas, rekao je za švedsku televiziju SVT danas da je to bila teška odluka, ali da su oni liberalni list koji štiti slobodu izražavanja.\nOrban širi politički uticaj kupovinom medija u susednim zemljama\nOrban ruši najuticajniji nezavisni medij u Mađarskoj\nEvropska unija Mađarska Viktor Orban\n← Bivši savetnik Donalda Trampa pokrenuo novu društvenu mrežu\nVeran Matić – Milost REM-a →


27.11.2019 u 12:49\n„Pobednik” ima zakrpu na nosu, verovatno zbog greške u kalupu\nTokom restauracije „Pobednika” u ateljeu vajara Zorana Kuzmanovića u Smederevu otkriveno je da spomenik ima zakrpu na nosu, koja je najverovatnije posledica greške u originalnom kalupu, te je i to uvršćeno u radove na simbolu Beograda. „Zakrpa na nosu koja je verovatno posledica greške u originalnom kalupu je skinuta, a rekonstrukcija oštećenog dela urađena je bronzom identičnog sastava. Razlika u boji između sveže bronze i patine je normalna pojava, i do kraja radova će biti neprimetna”, saopšteno je iz Zavoda za zaštitu spomenika kulture grada Beograda na zvaničnom Tviter nalogu „Pobednika”\n04.10.2019 u 21:07\n„Pobednik” će 10. oktobra biti uklonjen s Kalemegdana\nZavod za zaštitu spomenika kulture grada Beograda najavio je da će bronzana skulptura Pobednik biti demontirana sa Kalemegdana 10. oktobra, u okviru radova na rekonstrukciji i restauraciji. Najavljeno je da će građani moći da prate prenos demontaže Pobednika na Fejsbuk stranici Zavoda za zaštitu spomenika kulture grada Beograd kao i da će posle spuštanja sa postolja, skulptura biti odneta u atelje vajara Zorana Kuzmanovića na popravku. „Po demontaži i postavljanju skulpture na odgovarajuće vozilo, zainteresovani sugrađani će na Carigradskom drumu imati prilike da se 'oči u oči' upoznaju sa Pobednikom, da izbliza vide njegova oštećenja, što je svakako izvanredan istorijski događaj, kao i sama restauracija nakon više od devet decenija”, stoji u saopštenju, prenosi Beta. Spomenik\n12.09.2019 u 21:21\nUlice Kraljice Marije i Džordža Vašingtona kao peščani bazeni\nUlice Kraljice Marije i 27. marta majstori, koji su u njih došli polovinom juna, trebalo je da napuste još 20. avgusta, a najkasnije 1. septembra. Iza radnika je trebalo da ostanu preuređeni kolovoz, tramvajske šine i popločani trotoari, ali tamo trenutno svega ima samo ne sređenih saobraćajnica. Kraljice Marije trenutno izgleda kao ogromni peščani bazen u kome asfaltni sloj nije ni u najavi sa tri-četiri radnika juče oko 9 sati. A Goran Vesić, zamenik gradonačelnika, istakao je juče da očekuje da do kraja septembra ili u prvim danima oktobra taj deo bude pušten u saobraćaj. Za razliku od ove ulice, u 27. marta asfalt je stigao celom dužinom, ali i tu je svakom prolazniku jasno da ima još dosta posla pre uspostavljanja redovnog saobraćaja. Nadležni, ipak, uveravaju da će\n11.09.2019 u 21:21\nSve više majstora na Savskom trgu i ispred zdanja doskorašnje Glavne železničke stanice prethodnih dana nezvanično je upućivalo da konačno kreću ozbiljniji radovi na ovom prostoru koji oivičuju Nemanjina, Savska i Karađorđeva. Da se velika, dugo najavljivana obnova trga zaista zahuktava juče je potvrdio i glavni gradski urbanista Marko Stojčić. Prema ranijim najavama gradskih otaca, prvi radovi trebalo je da krenu po obodu budućeg pešačkog trga, odnosno da se najpre rade nove saobraćajnice. Ali, kako je pojasnio Stojčić, prva faza radova obuhvatiće izgradnju platoa ispred stanične zgrade. To je i razlog što su krajem prošle nedelje majstori skinuli asfalt ispred stare Glavne železničke i što su ogradili ovaj prostor. Drugi razlog svakako je predstojeće osvežavanje fasade ovog zdanja.\n23.08.2019 u 09:49\nSaobraćaj u Karađorđevoj se tokom vikenda potpuno obustavalja\nKarađorđeva ulica u Beogradu biće zatvorena za saobraćaj tokom vikenda zbog završetka radova, izjavio je pomoćnik gradonačelnika Andreja Mladenović. Karađorđeva će biti zatvorena od večeras do ponedeljka, od Hercegovačke i Bulevara vojvode Bojovića, kao i spust sa Brankovog mosta, dok će Crnogorska ulica biti zatvorena dva dana duže od ostalih, odnosno i u ponedeljak i utorak. Pop Lukina ulica neće biti zatvorena, već samo deo Crnogorske, od Pop Lukine do Karađorđeve, a zatvoren će biti i deo Pariske ulice, od Kneza Sime Markovića do Karađorđeve. „Trenutno je stavljen prvi sloj asfalta, dok će za vikend biti urađeni i drugi slojevi. Ovo potpuno zatvaranje ulice za saobraćaj bilo je neophodno zbog zavrašavanja instalacija vodovoda, elektromreže i kontaktne mreže, kako bi sve 1.\n21.08.2019 u 20:30\nRenovirani „Nais” primio prve goste\nNiš – Najveći hotelski kompleks na auto-putu Niš–Beograd i uopšte na Koridoru 10 kroz Srbiju, posle cele decenije neuspelih pokušaja privatizacije i perioda neshvatljivog propadanja i urušavanja, primio je prekjuče prve goste. Ponovo su, posle velike rekonstrukcije i dogradnje proradili skoro svi sadržaji na delu „žile kucavice” kroz našu zemlju između Niša i naplatne rampe „Nais” u pravcu Beograda. Ostalo je da se u narednih dvadesetak dana, kako je planirano, privedu kraju završni radovi na parternom sređivanju celog kompleksa i da se unutar hotela, koji sada po svetskim kriterijumima ima četiri zvezdice i svrstan je u kategoriju najelitnijih u ovom delu Balkana, urede spa-centar i kongresna i banket-sala, rekao nam je Tomas Pavlović, generalni menadžer firme „Nais risort\n08.08.2019 u 09:10\nVeliko Gradište – Ram, selo u kome živi tek nešto više od 200 duša u šezdesetak domaćinstava, jedno je od najmanjih u opštini Veliko Gradište, a kako su ga priroda i istorija bogato nagradile, postao je jedna od najvažnijih turističkih tačaka u ovom kraju. Dunav je kod Rama širok pet kilometara, pa ovo brdovito seoce s dosta građevina od kamena, restoranom na samoj obali, ribolovcima koji strpljivo čekaju, ima primorski šmek i neodoljivo podseća na italijanska mestašca. Dunav je, kažu, na ovom mestu najmirniji, jer ga presecaju četiri reke – Morava, Mlava, Karaš i Nera. Ne čudi onda što odavde Dunavom godinama svakodnevno saobraća skela do Banatske Palanke, pa je Ram ujedno i tačka koja spaja istočnu Srbiju s Banatom. Plan je da se baš u ovom selu izgradi i pristanište za kruzere.


RTS :: Partizan loš u Trentu, protiv Metropolitansa za četvrtfinale Evrokupa\nKošarka Partizan loš u Trentu, protiv Metropolitansa za četvrtfinale Evrokupa\nsreda, 03. mar 2021, 21:48 -> 23:21\nPartizan loš u Trentu, protiv Metropolitansa za četvrtfinale Evrokupa\nPartizan je u Trentu doživeo treći poraz u Top 16 fazi Evrokupa, italijanski tim slavio trijumf 69:54. Crno-beli u poslednjem kolu igraju protiv Metropolitansa u Ljubljani i potrebna im je pobeda kako bi se plasirali u četvrtfinale takmičenja.\nJoš jedan loš meč ove sezone odigrali su košarkaši Partizana, pa poraz od Trenta nije mogao da izostane - 69:54.\nIstina, ponovo su crno-beli igrali bez tri visoka igrača (Veličković, Mozli, Mika), ali to ne može i ne sme da bude opravdanje za lošu košarku tokom većeg dela meča u Italiji.\nSrećom, Trento nije iskoristio sve slabosti ekipe Saša Filipovskog, pa je utakmicu dobio manje ubedljivo nego što je Partizan slavio u prvom meču u Beogradu (71:43).\nUpravo je ta činjenica jedina dobra stvar koju su crno-beli napravili u Trentu, pa će njihov plasman u četvrtfinale Evrokupa zavisiti od utakmice poslednjeg, šestog kola, u kojem Partizan u Ljubljani dočekuje Metropolitans.\nDobro su crno-beli počeli meč u Italiji, posle prve četvrtine imali prednost (19:15), a onda neobjašnjivo "povukli ručnu".\nPrve prazne minute (pet i po minuta bez poena na startu druge deonice) Trento nije iskoristio, ali je u trećoj četvrtini italijanski tim serijom 10:3 došao do dvocifrene prednosti.\nNa ulasku u poslednjih 10 minuta ekipa Lela Molina imala je 18 poena prednosti, ali su crno-beli u poslednjoj deonici uspeli nekako da ostanu u igri i na kraju stignu do, neverovatno zvuči, podnošljivog poraza.\nDžakori Vilijams bio je najefikasniji u pobedničkoj ekii sa 16 poena, Geri Braun dodao je 13, dok je u ekipi Partizana najbolji bio Rašon Tomas sa 17 poena.\nLokomotiva je u Parizu ubedljivo savladala Metropolitans i u potpunosti zakomplikovala situaciju u Grupi F.\nPre poslednjeg kola, Metropolitans i Trento imaju skor 3-2, dok Lokomotiva i Partizan imaju 2-3, pa nije isključeno da sve četiri ekipe završe takmičenje sa polovičnim skorom 3-3, a u tom slučaju učesnike četvrtfinala odlučiće koš razlika.\nPartizan će protiv Metropolitansa igrati kao domaćin u Ljubljani, zbog pravila Evrolige u vezi sa pandemijom koronavirusa.\nTeove čarolije u polufinalu Evrokupa, Monako bolji od Gran Kanarije\nUniks i Monako pobedama obezbedili polufinale Evrokupa\nVirtus u polufinalu Evrokupa, Monako izborio "majstoricu"\nLokomotiva nadigrala Uniks i izborila majstoricu\nUniks poveo protiv Lokomotive u četvrtfinalu Evrokupa\nMatović o ispadanju Partizana: Poveli devet razlike pa prestali da dajemo poene\nPartizan bez četvrtfinala Evrokupa


Opštine partijama 1,6 miliona eura » CDT\nDvadeset crnogorskih opština će u 2016. godine izdvojiti oko 1,6 miliona za redovan rad partija na lokalnom nivou. Iako osam opština još nije usvojilo budžet za ovu godinu, većina njih su CDT-u saopštile iznose na osnovu predloga budžeta ili procjene sekretarijata za finansije.\nIznosi koji su ove godine partijama na raspolaganju u svim opštinama još nijesu poznati jer opštine Kolašin i Gusinje nije usvojile budžet i nemaju procjenu koliko će izdvojiti za stranke, dok opština Plav nije bila dostupna.\nS obzirom na to da visina sredstava koje će partije prikupiti iz privatnih izvora, zavisi od iznosa koje će dobiti iz budžetskih sredstava, ovakav pristup opština partijama dodatno otežava poslovanje.\n[pullquote align=”left” cite=”” link=”” color=”” class=”” size=””]Ovakav pristup je suprotnosti sa principima odgovornog poslovanja i transparentnog trošenje novca iz budžeta. [/pullquote]\nLokalne samouprave zakon obavezuje da za finansiranje redovnog rada političkih subjekata izdvoje 1,1% planiranih ukupnih budžetskih sredstava, umanjenih za sredstva tekućeg budžeta, za tu godinu, dok one čiji je budžet manji od pet miliona treba da izdvoje od 1,1 do 3%.\n20 odsto ukupnog iznosa se raspodjeljuje u jednakim iznosima političkih subjektima u skupštinama opština, a preostalih 80 odsto srazmjerno broju odborničkih mandata koja imaju u trenutku raspodjele.\nSlijede iznosi budžetskih izdavajanja po opštinama:\nPodgorica 357 hiljada\nBudva 200 hiljada\nNikšić 200 hiljada\nBar i Kotor po 110 hiljada\nBijelo Polje, Herceg Novi i Pljevlja po 100 hiljada\nTivat 70 hiljada\nRožaje 54 hiljade\nCetinje i Ulcinj po 50 hiljada\nDanilovgrad 40 hiljada\nBerane 30 hiljada\nMojkovac 28 hiljada\nPlužine 24 hiljade\nŽabljak 21 hiljadu\nAndrijevica 12 hiljada\nNovac se partijama uplaćuje do petog u mjesecu, za prethodni mjesec.\nRanije istraživanje CDT-a pokazalo je da će partije na državnom nivou ove godine za redovan rad dobiti 4,6 miliona, a za izbornu kampanju 1,9 miliona eura.\nPrevious PostKontrolisati i redovan radNext PostOpštine krše Zakon


Jedinjenje po imenu homocistein nije poznato široj javnosti, a doktori upozoravaju da je jedan od glavnih uzročnik srčanog i moždanog udara\nSa kardiologom, doktorom Živom Kozlovačkim, specijalistom interne medicine, razgovaramo zbog čega se javlja povišen nivo homocisteina u krvi i kako da znamo da li imamo ovaj problem?\nAnaliza podataka prikupljenih iz preko 20 studija pokazuje da uvećan nivo homocisteina povezan sa značajnim povećanjem rizika od koronarne arterijske bolesti (60% kod muškaraca i 80% kod žena). Ovo povećanje je takođe povezano sa značajnim povećanjem rizika od cerebrovaskularnih i perifernih arterijskih bolesti.\nFoto: doktor Živa Kozlovački, specijalista interne medicine\nU svojoj praksi preporučujem Cardiovitamin® kao suplementaciju svim pacijenatima koji su u riziku za razvoj kardiovaskularnih bolesti.Cardiovitamin® je odlično koncipiran preparat koji se preporučuje ukoliko je nivo homocisteina u organizmu povišen. NJegovi aktivni sastojci mogu pomoći da se snizi homocistein i spreči oštećenje endotela krvnih sudova čime se usporava proces ateroskleroze. Takođe, doprinose smanjenju zapaljenskog procesa i na taj način učestvuju u očuvanju zdravlja krvnih sudova.


Turistička dešavanja u gradu Baru: AMBASADORKA UKRAJINE U BARU\nAmbasadorka Ukrajine u Crnoj Gori Oksana Sljusarenko danas je bila u prvoj zvaničnoj posjeti Opštini Bar i razgovarala sa predsjednicom Skupštine opštine Brankom Nikezić.\nTema sastanka su bile mogućnosti unapređenja saradnje sa regionima i lokalnim upravama u Ukrajini, prije svega u oblasti obrazovanja, privrede i sporta. Ukrajinska ambasadorka je istakla da će zajedno sa svojim saradnicima prvo raditi na uspostavljanju pravne osnove za saradnju. Biće organizovano potpisivanje sporazuma na lokalnom, regionalnom i državnom nivou koji će omogućiti realizaciju konkretnih projekata. Zatim će se poraditi na otvaranju direktne avio linije između Podgorice i Kijeva zahvaljujući kojoj bi veći broj poslovnih ljudi i turista imao mogućnost da dođe u Crnu Goru.\n„Tokom prošle godine Crnu Goru je posjetilo oko 6000 turista iz Ukrajine, a bila su organizovana i 24 čarter leta iz jednog jedinog regiona, Lvova. Sigurna sam da bi broj turista bio znatno veći da postoji direktna avionska veza, a i privredna saradnja bi bila intenzivnija. Konkretno, Bar bi mogao sarađivati sa regionima Mykolayiv i Kherson koji izlaze na Crno more“ – rekla je Sljušarenko.\nPredsjednica barske Skupštine je gošću iz Ukrajine upoznala sa osnovnim karakteristikama Bara, njegovim razvojnim planovima i turističkim i privrednim potencijalima. „Mislim da imamo dosta mogućnosti za saradnju sa Ukrajinom, a posebno u oblasti obrazovanja, kulture i sporta, jer je Bar grad mladih i domaćin mnogih prestižnih kulturnih i sportskih manifestacija. Nadam se da će posredstvom vaše ambasade ljudi u Ukrajini saznati više o Baru i Crnoj Gori i da će poželjeti da dođu da nas posjete“ – kazala je Nikezićka.\nОбјавио Sanja Tomašević у 13:20\nNasa komsinica bogami dobro ugoscije...\n10. април 2009. 09:44


Dok Srbija ima podršku Kine i Rusije Kosovo može da zaboravi na članstvo u UN, Unesko ili Interpol.\nSve vreme Priština pokušava da zavadi kosmetske Srbe jer je jedinstvo srpskog naroda na KIM najveća prepreka Albancima da zaokruže svoju nezavisnost.\nSada se vidi koliko je bitno što je Srbija vojno neutralna i što imamo prijatelje i na Istoku i na Zapadu.\nSrbiji apsolutno ne treba nikakvo priznanje od strane Prištine jer je Srbija medjunarodno priznata država i članica UN a po rezoluciji UN KIM je pokrajina u sastavu Srbije.\nDa bi kompletan region bio atraktivniji za potencijalne investitore bitno je da se ideja Mini Šengena realizuje što pre.\nVučić sutra u Kuršumliji\nZAVRŠEN SASTANAK U PALATI SRBIJA Evo šta je odlučeno nakon susreta Vučića sa predstavnicima Srba sa KiM (FOTO)\nBLOKIRALI PUT KA PODGORICI Komite na ulici "zbog Krivokapića i Vlade"\nNakon najave Komita u Nikšiću da će organizovati novo okupljanje danas, blokirali su magistralni put kod Bogetića, na putnom pravcu ka Podgorici, a skup obezbeđuje policija.\nPredsednik podelio SJAJNE VESTI Vučić: Srbija je danas oborila rekord u broju vakcinisanih\nPredsednik Srbije Aleksandra Vučić objavio je sajajne vesti na svom profilu na Instagramu, naime on je istakao da je danas Srbija oborila sopstveni rekord u broju vakcinisanih, više od 75.000 ljudi danas je primilo dozu vakcine.\nEkstremni desničar Miša Vacić ponovo je promenio boju. Ovaj put je pozeleneo. Tako bi se u najkraćem mogao opisati najnoviji zaokret "političara po potrebi", lidera Srpske desnice, koji je od ultranacionaliste, preko "borca za prava mađarske nacionalne manjine", nedavno postao i "ekološki aktivista".\nLEČIĆ SE POVUKAO Glumac nije više na čelu Pokreta Demokrate Srbije: Ovo je moja lična borba, ne želim da ona nanosi štetu\nLider Pokreta Demokrate Srbije, otcepljenog krila Demokratske stranke, glumac Branislav Lečić povukao se danas sa čela ove organizacije, nakon što ga je pre nekoliko dana koleginica Danijela Štajnfeld optužila za silovanje.\nPrvi osnovni sud u Beogradu danas je ukinuo pritvor i naložio Interpolu da povuče međunarodnu poternicu koja od 2006. godine bila raspisana za Marijom Milošević, ćerkom nekadašnjeg predsednika SRJ.


Odbor za pravosuđe Predstavničkog doma pozvao je predsednika Donalda Trampa i njegov pravni tim na prvi pretres tog odbora u okviru istrage o opozivu. Pretres je zakazan za 4. decembar, a svedoci će biti pravni eksperti koji će govoriti o ustavnim osnovama za opoziv.\nReč je o narednoj fazi u procesu koja bi mogla da dovede do formalnog podizanja optužnice protiv predsednika.\nPredsedavajući odbora Džerold Nedler naveo je u saopštenju da je pisao Trampu da bi ga podsetio da mu je, prema pravilima, dozvoljeno da prisustvuje pretresu, a njegovim advokatima da ispituju svedoke.\n"Predsednik ima izbor: može da iskoristi priliku da bude zastupljen na pretresu ili može da prestane da se žali na proces. Nadam se da će odlučiti da učestvuje u istrazi, direktno ili preko advokata, kao što su to uradili predsednici pre njega", saopštio je Nedler i dodao da će na pretresu biti "proučen postojeći okvir za odgovor na ozbiljne optužbe o neprimerenim postupcima koji bi mogli da budu osnova za opoziv".\nBivši advokat mora da svedoči, administracija traži odlaganje\nBivši pravni savetnik Bele kuće Donald Mekgan mora da se odazove na obavezujući poziv Predstavničkog doma da svedoči u istrazi o opozivu predsednika Donalda Trampa, presudila je sudija federalnog suda u Vašingtonu, odbacujući tvrdnje administracije o imunitetu zvaničnika.\nBivši advokat Bele kuće Den Mekgan\nPredsednik Tramp tvitovao je da bi voleo da "pusti visoke zvaničnike" da svedoče, ali je dodao: Reč je o demokratskoj prevari koja ne ide nigde, ali budući predsednici ne bi trebalo da budu kompromitovani na bilo koji način.\nTramp tvrdi da nije uradio ništa pogrešno, a istragu o opozivu naziva prevarom i lovom na veštice. Njegove republikanske pristalice ističu da predsednik nije uradio ništa što zavređuju da bude opozvan.


Šutanovac: Zamajavali građane iako su znali da neće raspisati izbore - Izazov\nŠutanovac: Zamajavali građane iako su znali da neće raspisati izbore\nNovi magazin 18. novembra 2017. 14:20\nPredsednik Demokratske stranke (DS) Dragan Šutanovac izjavio je danas da su naprednjaci na čelu sa Aleksandrom Vučićem pričom o vanrednim parlamentarnim izborima samo zamajavali građane iako su od početka znali da neće biti raspisani.\n„U trenutku kada zapad postavlja jasno pitanje o iskrenosti opredeljenja vlasti za evropske integracije, Aleksandar Vučić i SNS pribegavaju već viđenom manevru skretanja pažnje, ovoga puta republičkim izborima, iako su od početka znali da ih neće raspisati“, rekao je Šutanovac agenciji Beta.\nOn je naveo da je uža specijalnost vlastodržaca u Srbiji postalo zamajavanje građana, stalna kampanja i držanje tenzija oko mogućih izbora.\nPrema njegovim rečima, u politici kao i u životu, važna je predvidljivost a Vučić na ovaj način šalje poruku da je potpuno nepredvidljiv i nepouzdan.\nŠutanovac je naveo da Srbijom vladaju ljudi koji nemaju plan, koji ne znaju i ne rade sistemski, nego stihijski.\n„Moramo da uvedemo red u zemlju, pa i u izborni proces, kako bi ljudi znali šta mogu da očekuju od svog života, a da bi privreda mogla da planira. Ljudi koji su trenutno na vlasti ne mogu da ostvare te ciljeve i zato moramo da ih pobedimo, kada god budu bili parlamentarni izbori. Ne smemo da dozvolimo da Srbija bude žrtva tog njihovog stihijskog požara“, istakao je Šutanovac.\nGlavni odbor Srpske napredne stranke danas je prihvatio predlog lidera Aleksandra Vučića i odlučio da na proleće iduće godine ne bude vanrednih parlamentarnih izbora zajedno sa redovnim beogradskim izborima.\nVremeplov (22. januar 2019)\nVučić na ekonomskom forumu u Davosu


Promotivna cijena članarine u Matičnoj biblioteci - Trebevic.net\nPromotivna cijena članarine u Matičnoj biblioteci\nMatična biblioteka Istočno Sarajevo omogućila je zainteresovanima da se danas učlane po promotivnoj cijeni od pet KM, povodom 23. aprila – Svjetskog dana knjige.\nZa posjetioce su predviđene i poklon knjige, najavljeno je iz Matične biblioteke Istočno Sarajevo.\nMatična biblioteka Istočno Sarajevo raspolaže knjižnim fondom od 118.000 monografskih publikacija, od čega 42.000 stručnih i naučnih knjiga i 8.000 knjiga na stranim jezicima.\nBiblioteka raspolaže i bogatom referensnom zbirkom koju čine enciklopedije, rječnici, leksikoni, priručnici, te bibliografije.\nMatična biblioteka Istočno Sarajevo, s ciljem sprovođenja mjera Vlade Republike Srpske tokom epidemije virusa korona, radi svaki dan od 8.00 do 13.00 časova.\nUlazak u Biblioteku je dozvoljen isključivo sa zaštitnim maskama i rukavicama, a na odjeljenje može da uđe samo jedna osoba.\nOni koji čekaju su dužni da održavaju razdaljinu od najmanje metar.


RTS :: Vučić za RTS: Znamo šta je Makedonija radila, a što se ne radi prijateljima\nPolitika Vučić za RTS: Znamo šta je Makedonija radila, a što se ne radi prijateljima\nutorak, 22. avg 2017, 19:32 -> 23:18\nPredsednik Srbije Aleksandar Vučić kaže za RTS da nema razloga za brigu kada je reč o odnosima Beograda i Skoplja, da ne želimo sukobe, ali da moramo da štitimo naše interese i sačuvamo obraz Srbije. Ističe da je rešavanje statusa Kosova jedno od ključnih pitanja i zahvalio svima koji učestvuju u dijalogu. Najavio je nove investicije u Kraljevo – dolazak jedne, a možda i dve kompanije.\nVučić je, gostujući u Dnevniku RTS-a, istakao da su Srbi i Makedonci dva vrlo bliska i prijateljska naroda.\n"Nema nikakvog razloga za paniku i veliku brigu i ljudi mogu da budu mirni, niko nikakve sukobe ne želi niti će ih biti, ali mi moramo da štitimo i čuvamo našu državu, moramo da štitimo i čuvamo i obraz Srbije, to je naš posao i to je naša ustavna obaveza", rekao je Vučić.\nNaglasio je da su Srbi i Makedonci dva vrlo bliska i prijateljska naroda, nevezano za to kakvi su im trenutni organi vlasti ili kakvo je raspoloženje jednih prema drugima.\n"Uveren sam da će to imati u vidu i rukovodstvo Makedonije, kao i rukovodstvo Srbije, u daljim razgovorima i pogledima na budućnost, jer teško je pronaći bliže narode od Srba i Makedonaca", tvrdi Vučić.\nSmatra da će se odnosi između Srbije i Makedonije kretati u boljem smeru.\n"Bolje je kada određene teme otvorite, onda će biti više fokusa i više pažnje nego kada se nešto prikriva i kada zatvarate stvari o kojima ne bi trebalo uvek i u svemu da se ćuti", dodao je Vučić.\nUkazao je da u našoj zemlji šta god da se uradi uvek ste na meti kritika.\n"Ako želite da priznate nezavisnost Kosova, izdajnik ste, ako ne želite da priznate ništa na Kosovu, onda ste ludački ratni huškač, a ako želite da razgovarate – onda ste i jedno i drugo", naveo je Vučić.\nPodsetio je da je Makedonija priznala nezavisno Kosovo, a da je reakcija onih koji su bili veliki eksperti i stručnjaci u našoj zemlji bila da su proterali makedonskog ambasadora.\n"Naravno, ništa nismo uradili i nikakav rezultat nismo postigli. Rad dalje tih stručnjaka je bio takav da su nam uhapsili našeg vladiku Srpske pravoslavne crkve, držali ga u pritvoru i zatvoru godinama, a ne danima ili satima, opet ništa nismo uradili jer su to rezultati ekspertske politike kako su nas učili i kako su nam govorili ovde u Srbiji", kaže Vučić.\nPredsednik je podsetio na događaj od pre nekoliko meseci, kad je dolazilo do promene vlasti u Makedoniji, posle višemesečnih protesta koje su podsticale pojedine zapadne zemlje, kada se u Sobranju pojavio pripadnik BIA koji je radio u Skoplju i kada je krenula velika hajka protiv njega.\nGovorili su da je Goran Živaljević čovek koji je odgovoran za ono što se dešavalo u Sobranju, jer je to radio zajedno sa ruskim službama, rekao je Vučić i dodao da im je bilo mnogo da kažu da Rusi posvetili toliku pažnju Makedoniji i da su morali da uvuku nekoga drugog.\n"Pošto je teško da uvučete Bugare, Grke i Albance, ajde da uvučemo one koji nemaju nikakve teritorijalne pretenzije ka Makedoniji i one koji nikada ništa nisu uradili protiv Makedonije, pa da to bude Srbija", tvrdi predsednik.\nIstakao je da želi da otkrije stvarnu istinu.\n"Taj gospodin Živaljević nije otišao tamo sam, nije on pitao ni mene niti bilo koga drugog u našoj zemlji, iako nama mora da polaže račune, on je pitao najviše predstavnike izvršne vlasti u Makedoniji i rekao im: Ja želim da budem tamo, da li imate nešto protiv, dozvoljavate li? Oni su bili u potpunosti upoznati sa njegovim prisustvom, a to je iskorišćeno da bi se vodila kampanja protiv Srbije i da bi se Srbija uvezala u određene priče koje imaju veze sa igrama velikih sila, iako nikakve veze sa svim tim pričama nemaju", rekao je predsednik.\nNaveo je da su ga zatim makedonski predstavnici na sastanku na Brdu kod Kranja zamolili da povuče Živaljevića.\n"Bio sam u prvom trenutku protiv, ali onda sam rekao: Tvoj posao je da čuvaš stabilnost i mir po svaku cenu, pusti, objasnićemo gospodinu Živaljeviću ovde da je to važno. I mi smo ga povukli pre nekoliko meseci i ćutimo sve vreme. Za to vreme se iživljavaju dole nad nama: Srbija je povukla, krivi su, nešto su krili, ko zna šta su radili?", naveo je Vučić.\nKomentarišući izjavu makedonskog ministra spoljnih poslova Nikole Dimitrova da Vlada Makedonije nije naredila i da nije nameravala da vrši obaveštajne aktivnosti, Vučić je zapitao ko je onda i dodao da "mi znamo šta su sve radili što se ne radi prijateljima".\n"Naša kontraobaveštajna služba je snažna i znamo šta su sve radili. Rađeno je to na mnogo višem nivou, što se ne radi prijateljima. To su radili i neki drugi u regionu i mi smo ih interno upozorili da to više ne rade", objasnio je Vučić.\n"Ovde je problem u tome što pokušava da se stvori jedna politička priča u koju bi Srbija bila uvučena, a neću da dozvolim da bude uvučena. Sad vi pričajte šta god hoćete posle ovoga, sad su svi u svetu upozoreni kakve se igre igraju. Mi ćemo za koji dan vratiti naše osoblje, od septembra će se vratiti", napomenuo je Vučić.\nLekovito i važno da razgovaramo o Kosovu i Metohiji\nPredsednik Srbije Aleksandar Vučić, komentarišući izjavu kosovske ministarke za dijalog Edite Tahiri da nema pomirenja bez izvinjenja Srbije za rat i genocid, izjavio je da je ponekad bolje da ništa ne kaže.\n"Ja zaista ne mogu da komentarišem to što govori Edita Tahiri. Prosto izgubi svaki smisao ako uđete u neku vrstu komentarisanja njenih izjava. Jednom sam joj rekao u Briselu na pregovorima: Ajd' izađi napolje sad. I morala je da izađe napolje, jer nisam hteo da nastavljam razgovor. Prosto ponekad nema smisla da slušate i da odgovarate, tako da je bolje da ćutim i da ništa ne kažem", rekao je predsednik.\nNaveo je da je za našu zemlju lekovito i važno da razgovaramo o Kosovu i Metohiji.\n"Danas sam video velike evropejce, od svih ovih velikih eksperata i stručnjaka – Pajtića, Jeremića i Jankovića sa svih toplih mora ovoga sveta, dok neko ovde radi 20 sati i bori se za svoju zemlju, obaveštavaju me da ja konačno moram da učinim nešto što sam nekome obećao zbog čega su me doveli na vlast. Ti ljudi ništa ne razumeju, razlika između mene i njih nije samo u poverenju naroda, već i u tome što ja danas ne radim ni za kakve izbore. Mene nikakvi izbori više ne interesuju, na svim izborima sam pobedio najubedljivije moguće, što se neće ponoviti, što se nije dogodilo u savremenoj srpskoj istoriji i na parlamentarnim više puta i na predsedničkim", rekao je Vučić.\n"Zato hoću da razgovaramo i rešimo problem koji je nerešen i koji mnogima izgleda kao nerešiv", rekao je Vučić.\nPredsednik Srbije naglasio je da uvek isto govori i u Moskvi i u Vašingtonu i u Briselu, ali da, za razliku od njih, neće da se krije ispod stola već da rešava probleme.\n"Hoću da imamo mir za našu decu, hoću da im obezbedimo budućnost", rekao je Vučić dodajući da je čuo različita mišljenja među kojima je i ono da se zatvore granice prema Makedoniji.\n"Nema nigde sredine – da budemo normalni, da štitimo svoje interese, da ne budemo ekstremisti. Takva Srbija jedina može da pobeđuje, da budemo odgovorni, pristojni, normalni", naglasio je Vučić.\nVredi se boriti ako imamo i jedan odsto šanse za KiM\nAleksandar Vučić je istakao, "što se Kosova tiče, da imamo jedan odsto šanse da taj problem rešimo, ali se vredi boriti ukoliko imamo i jedan odsto šanse".\n"Ako neko misli da ne treba da se borimo i da to treba da ostane kiparski model, odnosno da taj konflikt traje i narednih 100 ili 200 godina, onda ću vam reći da vi ne brinete o svojoj deci, o budućnosti naše dece i o budućnosti ove zemlje", rekao je Vučić.\nIstakao je da misli da je to jedno od ključnih pitanja i da je zahvalan svim ljudima koji učestvuju u dijalogu o Kosovu.\nNaglasio je da nikada nije ništa loše rekao ni o kome ko učestvuje u dijalogu i da je čuo nekoliko pametnih konstatacija od Mićunovića i nekih drugih ljudi.\n"Spreman sam da o tome u jednom širem i u užem formatu razgovaramo. A Edita Tahiri, to nije važno nikome", poručio je Vučić.\nRast ćemo graditi i na potrošnji\nU regionu imamo ubedljivo najveći izvoz i najveću pokrivenost uvoza izvozom, ali ćemo rast sada zasnivati i na potrošnji, a plate i penzije značajno ćemo povećati, tako da ćemo početi da preuzimamo primat, a za početak približićemo se po visini plata Crnoj Gori, rekao je predsednik Vučić.\n"Pričam kako ćemo iz plusa u plus, a ne pričam kako ćemo iz minus 3,1 doći do minus dva. Dakle, to govori o dobrom stanju kod nas, ne zaboravite da je naš rast BDP-a zasnovan na izvozu i investicijama", rekao je Vučić dodajući da imamo i najveći broj investicija, i po broju i po novcu koji je uložen, i najbolje stanje u budžetu.\n"Imali smo problema sa sušom i ogromne gubitke na kukuruzu, na soji, suncokretu čak, ako hoćete i na voću, ono što je grad uspeo da uništi, od maline, do breskve i nektarine, ali sve ćemo to nadoknaditi, jer industrija je ta koja podiže srpsku privredu, što nije bio slučaj", primetio je Vučić.\nPoručio je da će na tome raditi država, da Vlada ima njegovu punu podršku...\n"Danas sam imao mislim 20 ili 21 sastanak, od toga osam sastanaka sam imao sa predstavnicima različitih kompanija i predstavnicima različitih zemalja oko dovođenja novih kompanija, jer oni žele da razgovaraju i sa predsednikom, uputio sam ih na Vladu i na Razvojnu agenciju Srbije", naveo je predsednik.\nU Kraljevo stižu nove kompanije\nZa Kraljevo je imao dobru vest da stiže najmanje jedna, a verovatno i dve velike fabrike u najkraćem mogućem roku.\nJedna od kompanija koja će doći biće iz jedne od dve najrazvijenije evropske zemlje i to će, dodao je, za Kraljevčane značiti boljitak pre kraja godine.\nTakođe, najavio je da će biti postignut dogovor, iako su poslodavci protiv, o povećanju minimalne zarade, "mislim da će se postići dogovor koji je razuman, da ljudi koji najteže žive bolje žive".\n"Polako, zasnivaćemo taj rast i na potrošnji. To je treća noga te stolice", ponovio je i poručio da ćemo polako preuzimati primat, približićemo se najpre Crnoj Gori, a, kako kaže, nada se da ćemo je u narednih godinu i po i preteći po prosečnim primanjima.\n(sreda, 23. avg 2017, 10:41) - anonymous [neregistrovani]\n(sreda, 23. avg 2017, 10:40) - anonymous [neregistrovani]\n(sreda, 23. avg 2017, 10:24) - Gavrilovic [neregistrovani]\n(sreda, 23. avg 2017, 10:22) - anonymous [neregistrovani]\n(sreda, 23. avg 2017, 09:57) - anonymous [neregistrovani]\n(sreda, 23. avg 2017, 09:41) - anonymousDusan [neregistrovani]\n(sreda, 23. avg 2017, 09:25) - slavko [neregistrovani]\n(sreda, 23. avg 2017, 09:18) - Sunce [neregistrovani]\n(sreda, 23. avg 2017, 08:43) - anonymousg [neregistrovani]\n(sreda, 23. avg 2017, 08:40) - petar [neregistrovani]


Korupcija na lokalnom nivou se i dalje nesmetano razvija – Smjestimo korupciju u muzej\nNa Međunarodni dan borbe protiv korupcije, Centar za građansko obrazovanje (CGO) poziva crnogorske nadležne institucije da konačno pitanje borbe protiv korupcije stave kao prioritetno, a posebno imajući u vidu devastirajuće posljedice korupcije kojima svakodnevno svjedočimo i ograničenja koja to nosi za ukupni proces demokratizacije i evropeizacije.\nDatum objave 09. 12. 2019.\nNa primjer, ovi planovi ukazuju da se među mjerama koje su u izvještajima ocijenjene kao realizovane najčešće one tzv. kontinuirane prirode, poput: edukacija zapošljenih, unaprijeđenja transparentnosti i unaprijeđenja informisanosti građana, ažuriranja internet stranica, itd. Ovim se, zapravo, nastavlja trend nerealizovanja ključnih mjera koje bi trebalo da doprinesu sprječavanju korupcije na lokalnom nivou, a prije svega zapošljavanja kadra sa odgovarajućom kvalifikacijom i popunjavanje sistematizovanih radnih mjesta u određenim organizacionim jedinicama. To je i faktičko i institucionalno priznanje da planovi integriteta, kao novi mehanizam, ne uspijevaju da razbiju sistem partijskog zapošljavanja u opštinama a što je jedan od najsnažnijih uzroka i posljedicakorupcije na lokalnom nivou. Takođe, prema direktnim iskustvima naših istraživača sa terena, lokalne samouprave nemaju ni uspostavljene unificirane sisteme i jasne procedure za prijavu korupcije od strane građana i građanki, što ukazuje da sistem i dalje nije funkcionalan u planiranoj mjeri.\nU okviru projekta „Smjestimo korupciju u muzej“, koji CGO sprovodi sa partnerima i uz podršku Delegacije EU u Crnoj Gori i kofinansiranje Ministarstva javne uprave, danas predstavljamo i ilustrativno štetu koju korupcija donosi svima nama a zbog izostanka neselektivne primjene zakona –\n← Podržana još tri antikoruptivna projekta → Umjetnost za socijalnu promjenu – pogled na korupciju, regionalna umjetnička radionica


HomeIgraciKošarkaška BOMBA: Vreme je za penziju!\nAugust 17, 2018 DM Igraci 0\nIz Barselone je u petak stigla očekivana vest: Huan Karlos Navaro, dugogodišnji kapiten katalonskog kluba, završio je karijeru. Klub je zvaničnim saopštenjem obavestio javnost o povlačenju 37-godišnjeg asa koji je obeležio poslednje dve decenije ne samo „Barse“ već i španske košarke. Navaro je prošle godine potpisao novi 10-togodišnji ugovor sa idejom da po završetku karijere pređe u kancelariju i preuzme neku funkciju. Nesporazum je nastao na kraju prošle sezone jer je klub prvo diskretno a onda sve jasnije rekao da za Navara neće biti mesta u Pešićevom timu za naredno prvenstvo. On sam hteo je da odigra bar još jednu ligu, ali je na kraju popustio i saopštio povlačenje.\nNjegovim odlaskom u igračku penziju zatvara se još jedna stranica istorije ACB lige. Od debija u prvom timu 23. novembra 1997. protiv Granade (10 poena za 10 minuta) pa do poslednje utakmice u polslednjem plejofu samo je jednu sezonu proveo van Barselone. U avgustu 2007. potpisao je za Memfis gde je ponovio bio sa nerazdvojnim drugom Pau Gasolom, ali se posle samo jedne sezone-uprkos sasvim korektnim brojkama-vratio kući i ostatak karijere proveo u matičnom dresu. Da je njegov šut bio dobar i za NBA potvrdio je 16.novembra 2007. kada je protiv Nju Orleansa pogodio 8 od 9 šutiranih trojki. Bio je u ekipi debitanata na „Ol star“ utakmici u Nju Orleansu u februaru 2008. Odigrao je 82 utakmice sa prosekom 10,9 poena i solidnim procentom od 36% za trojke.\nBio sam direktni svedok cele njegove karijere. Pojavio se zajedno sa Pau Gasolom. Bili su deo čuvenog španskog juniorskog tima koji je u Lisabonu 1999. postao prvak sveta. Uz njih su bili Felipe Rejes, Karlos Kabezas, Berni Rodrigez, Raul Lopez, Herman Gabriel…Svi su ubrzo postali i seniorski reprezentativci, osvajači brojnih titula.\nVeć 2000. bio je olimpijac u Sidneju, ponovio isto u Atini, Pekingu, Londonu i Riju. Od reprezentacije se oprostio na Evropskom prvenstvu u Turskoj 2017. Za sve njegove trofeje i rekorde trebalo bi mnogo prostora, ali da probram da „popišem“ bar one najznačajnije:\n* 7 puta osvajač „Kup kralja“\nDrži mnogo individualnih rekorda u ACB i Evroligi. U ACB ligi je za 20 sezona osvojio 20 titula, postigao 1.179 trojki (drugi na večnoj listi), dao 8.318 poena (4. na listi), odigrao 689 utakmica (5. na listi)…Njegov bilans je 520 pobeda i 169 poraza u Ligi, 33-11 u Kupu kralja, 10-4 u Super-kupu…Istorijski je lider po broju utakmica u Evroligi (341), po minutima (8.197), po poenima (4.152), trojkama (623) i najvišim indeksom vrednosti (3.890). Rekorder je po broju utakmica za reprezentaciju-253.\nVest o kraju karijere Huan Karlos Navara bila je sportska informacija dana u Španiji. U zasluženu sportsku penziju odlazi igrač koji je obeležio poslednje dve decenije španske košarke. Nećemo više gledati „Bombu Navara“, ali ćemo ga pamtiti po majstorstvu, korektnosti u odnosima sa rivalima, novinarima, navijačima…Radio sam nekoliko intervjua sa njim, uvek je isticao uticaj koji su na njega ostavili naši asovi Saša Đorđević i Dejan Bodiroga. I on sam imao je mnogo toga da pokaže mlađima koji su stasavali uz njega.


Održana Skupština Softbol saveza Srbije\nU ponedeljak 18. februara prostorije našeg saveza bile su male da prime delegate i goste na redovnoj godišnjoj Skupštini. Tražila se stolica, a posle sat ipo vremena rada, održano je i tradicionalno druženje uz ručak.\nBilo je puno zanimljivih tema. Svi delegati klubova podržali su učešće Alligatorsa na ESF Kupu pobednika kupova, koje će se održati u avgustu. Sa oduševljenjem je primljena vest da će klub imati pojačanja iz Kanade a očekuje se da će ih pojačati i dve igračice iz Holandije i Slovačke. Đorđe Mitrović, predsednik ovog kluba istakao je da se klub za nastup na jakom takmičenju priprema još od decembra prošle godine. Istakao je i da su Alligatorsi sjajno prezentovali klub ali i državu Srbiju, igrama na Euro klupskoj ligi Istočne Evrope, gde su zabeležili čak sedam pobeda, a bili su najmlađi tim na seniorskom takmičenju.\nPredsednik Slobodan Đurić obavestio je prisutne o boravku u Atini, gde je održan Kongres ESF. Preneo je utiske sa odlično organizovanog Kongresa, a podelio je i loptice za rad u sali i za novu neolimpijsku disciplinu bejzbol5.\nDelegati su jednoglasno usvojili Izveštaj o sezoni 2018., sa izveštajem Revizorske kuće o potrošnji finansijskih sredstava Softbol saveza Srbije u 2018. Nezavisna revizorska kuća u potpunosti pozitivno je ocenila trošenje sredstava i pravdanje prema MOS.\nPredstavljen je i jednoglasno usvojen predlog programa rada i plan za 2018. godinu. sa predstavljanjem selektora seniorske slou pič i fast pič reprezentacije Milana Đorđevića.\nDelegat kluba Lokomotiva, Miloš Bugarčić istakao je da se nada da će Srbija iznenaditi sve dobrim rezultatima na Evropskom prvenstvu u Budimpešti, narednog leta. Takođe je istakao da će se i on takmičiti za Lokomotivu na Prvenstvu Srbije u slou piču, koje počinje u maju mesecu i da se nada da će Lokomotiva uspeti da iznenadi ostale i osvoji titulu.\nSkupština je jednoglasno izabrala i poznatog novinara Gorana Anđelkovića za člana Upravog odbora našeg saveza.